cyanic-selkie/wikianc huggingface dataset:
ജമ്മു കശ്മീർ പുനഃസംഘടന ബിൽ, 2019
ജമ്മു-കശ്മീരിനെ സംബന്ധിച്ച നിർണ്ണായക തീരുമാനങ്ങൾ ഉൾപ്പെടുന്നതാണ് ജമ്മു കശ്മീർ പുനഃസംഘടന ബിൽ 2019. ആഭ്യന്തരമന്ത്രിയായ അമിത് ഷാ ഇന്ത്യൻ പാർലമെന്റിന്റെ ഉപരിസഭയയായ രാജ്യസഭയിൽ 2019 ഓഗസ്റ്റ് 5 ന് ബിൽ അവതരിപ്പിച്ച് പാസാക്കി. രാജ്യസഭാംഗങ്ങളിൽ 125 പേർ ബില്ലിനെ അനുകൂലിച്ചപ്പോൾ 61 പേർ എതിർത്തു. ഇതോടോപ്പം കശ്മീരിന്റെ പ്രത്യേക പദവി എടുത്ത കളയുന്ന പ്രമേയവും രാജ്യസഭ പാസായി. ബിൽ 2019 ഓഗസ്റ്റ് 6 ന് ലോക്‌സഭയിൽ അവതരിപ്പിച്ചു. ബില്ലിന് അനുകൂലമായി ലഭിച്ചത് 367 വോട്ടാണ്. 67 പേർ ബില്ലിനെ എതിർത്ത് വോട്ടു ചെയ്തു. അതോടെ മൂന്നിൽ രണ്ട് ഭൂരിപക്ഷത്തോടെ പ്രമേയം ലോക്സഭയിൽ പാസായി. ഒരംഗം വോട്ടെടുപ്പിൽനിന്നും വിട്ടുനിന്നു.
വ്യവസ്ഥകൾ
ജമ്മു-കശ്മീരിനെ രണ്ടായി വിഭജിച്ച് ലഡാക്ക്, ജമ്മു കാശ്മീർ എന്നിങ്ങനെ രണ്ടു കേന്ദ്രഭരണപ്രദേശമാക്കാനാണ് ബില്ലിലെ തീരുമാനം. കശ്മീരിന് പ്രത്യേക പരിരക്ഷ നൽകുന്ന ആർട്ടിക്കിൾ 370, 35എ എന്നിവ റദ്ദാക്കുകയും ചെയ്തിട്ടുണ്ട്. ഉത്തരവിൽ രാഷ്ട്രപതി ഓഗസ്റ്റ് 6 ന് ഒപ്പുവയ്ക്കുകയും ചെയ്തു. രാഷ്ട്രപതിയുടെ ഉത്തരവ് പ്രകാരം ഇന്ത്യൻ ഭരണഘടനയുടെ എല്ലാ വ്യവസ്ഥകളും ജമ്മു കശ്മീരിന് ബാധകമാണെന്ന് പ്രഖ്യാപിക്കപ്പെട്ടു.
ബില്ലിലെ പ്രധാനപ്പെട്ട കാര്യങ്ങൾ ഇവയാണ്:-
അവലംബം
വർഗ്ഗം:ഇന്ത്യൻ ഭരണഘടന
കിംഗ്‌ ഫഹദ് ജലധാര
ലോകത്തിലെ ഏറ്റവും കൂടുതൽ ഉയരത്തിലുള്ള ജലധാരയാണ് ജിദ്ദയിലെ കിംഗ്‌ ഫഹദ് ജലധാര. ജിദ്ദ ജലധാര എന്നും ഇത് അറിയപ്പെടുന്നു. അൽ ഹംറയിൽ പലസ്തീൻ സ്ട്രീറ്റ് കടലിനോട് ചേരുന്ന ഭാഗത്താണ് ജിദ്ദയിലെ പ്രധാന ആകർഷണമായ കിംഗ്‌ ഫഹദ് ജലധാര സ്ഥിതി ചെയ്യുന്നത്.
രൂപകല്പന
left|ലഘുചിത്രം|ജലധാര സൂര്യാസ്തമയ സമയത്ത് 1980ൽ നിർമിച്ച ഈ ജലധാര 312 മീറ്റർ(1024 അടി) ഉയരമുള്ളതാണ്. ഉയരത്തിന്റെ കാര്യത്തിൽ ജിദ്ദ ജലധാര ഗിന്നസ് ബുക്കിൽ സ്ഥാനം പിടിച്ചിട്ടുണ്ട്. ചെങ്കടലിലെ ഉപ്പുവെള്ളമാണ് ഇതിൽ ഉപയോഗിക്കുന്നത്. മണിക്കൂറിൽ 375 കിലോമീറ്റർ വേഗതയിൽ വെള്ളം പമ്പ് ചെയ്യുന്ന 3.5 മെഗാവാട്ട് ശക്തിയുള്ള മൂന്നു സെന്ററിഫ്യുജൽ പമ്പുകളും പതിനെട്ടു അനുബന്ധ പമ്പുകളും ഉപയോഗിച്ചാണ് ഈ ജലധാര പ്രവർത്തിക്കുന്നത്. രാത്രി സമയത്ത് ശക്തി കൂടിയ 500 ഓളം വൈദ്യുതിവിളക്കുകൾ ഇതിന്റെ മനോഹാരിത വർദ്ധിപ്പിക്കുന്നു
അവലംബം
വർഗ്ഗം:ജിദ്ദ വർഗ്ഗം:ജലധാരകൾ
മുൻഷി ജീവൻലാൽ
അവലംബം
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
മാർഗോട്ട് വാൾസ്റ്റോം
ഒരു സ്വീഡിഷ് രാഷ്ട്രീയപ്രവർത്തകയും പരിസ്ഥിതിപ്രവർത്തകയും സ്വീഡനിലെ ഉപപ്രധാനമന്ത്രിയുമാണ് മാർഗോട്ട് വാൾസ്റ്റോം (Margot Elisabeth Wallström) (ജനനം 28 സെപ്തംബർ 1954)
1999 മുതൽ 2004 വരെ യൂറോപ്യൻ പരിസ്ഥിതി കമ്മീഷണറായി പ്രവർത്തിച്ചിട്ടുണ്ട്.
Early life and career
ബാങ്കു ക്ലാർക്ക് ആയി ജീവിതം തുടങ്ങിയ മാർഗോട്ട്, 1977 മുതൽ 1979 വരെ ബാങ്കിലും പിന്നീട് 1986-87 കാലത്ത് അക്കൗണ്ടന്റ് ആയും ജോലി ചെയ്തിട്ടുണ്ട്.
അവലംബം
വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അന്ന ടോമാസ്സെവിച്ച്സ്-ഡോബർസ്ക
അന്ന ടോമാസ്സെവിച്ച്സ്-ഡോബർസ്ക (ജീവിതകാലം: 1854-1918) വൈദ്യശാസ്ത്ര പരിശീലനം സിദ്ധിച്ച രണ്ടാമത്തെ പോളിഷ് വനിതയും പോളണ്ടിൽ പരിശീലനം നടത്തിയ ആദ്യത്തെ വനിതാ ഡോക്ടറുമായിരുന്നു. 1877-ൽ സൂറിച്ചിൽനിന്ന് അവർ വൈദ്യശാസ്ത്രത്തിൽ ബിരുദം നേടി.
സൂറിച്ചിലെ അഞ്ചാം വർഷത്തെ പഠനകാലത്ത് അവർ മാനസികരോഗികൾക്കായുള്ള ഒരു ഇൻസ്റ്റിറ്റ്യൂട്ടിൽ പ്രൊഫസർ എഡ്വേർഡ് ഹിറ്റ്സിഗിന്റെ (ജർമ്മൻ ന്യൂറോളജിസ്റ്റും സൈക്യാട്രിസ്റ്റും) സഹായിയായി ജോലി ചെയ്തിരുന്നു.
സെന്റ് പീറ്റേഴ്‌സ്ബർഗിലേക്ക് താമസം മാറിയ അവർ അവിടെ സംസ്ഥാന പരീക്ഷയിൽ വിജയംനേടി. പോളിഷ് സാമ്രാജ്യത്തിലും റഷ്യയിലും സ്ത്രീകളുടെ ആരോഗ്യവും ശിശുരോഗ ചികിത്സയും പരിശീലിക്കാൻ ഇത് അവളെ അനുവദിച്ചു. 1882-ൽ വാർസോയിൽ പ്രസവസമയത്ത് അണുബാധയുടെ ഒരു പകർച്ചവ്യാധി പൊട്ടിപ്പുറപ്പെടുകയും കുറച്ച് പ്രസവ ഷെൽട്ടറുകൾ തുറന്നതോടെ ഷെൽട്ടർ നമ്പർ 2 (പ്രോസ്റ്റ സ്ട്രീറ്റിൽ) നയിക്കാൻ അന്നയെ ചുമതലപ്പെടുത്തുകയും 1911 വരെ അവർ അതിനെ നയിക്കുകയും ചെയ്തു. 1896-ൽ വാർസോയിൽ സിസേറിയൻ നടത്തിയ ആദ്യ വ്യക്തിയെന്ന നിലയിൽ അവർ ശ്രദ്ധിക്കപ്പെട്ടു.
സൊസൈറ്റി ഓഫ് പോളിഷ് കൾച്ചറിന്റെ സ്ഥാപകരിൽ ഒരാളായിരുന്നു അവർ.
പനങ്കാവിൽ കൊട്ടാരം
കൊല്ലത്ത് കൊല്ലവർഷം നാലാം നൂറ്റാണ്ടിൽ നിലവിലുണ്ടായിരുന്ന ഒരു കൊട്ടാരമാണ് പനങ്കാവിൽ കൊട്ടാരം. ഇപ്പോൾ നിലവിലില്ലാത്ത ഇത് എവിടെയായിരുന്നു സ്ഥിതി ചെയ്തിരുന്നതെന്ന് കണ്ടുപിടിക്കപ്പെട്ടിട്ടില്ല. പുകയില പണ്ടകശാലയ്ക്കടുത്തുള്ള പഴയ ഗണപതിക്ഷേത്രത്തിന്റെയും ലക്ഷ്മിനടക്ഷേത്രത്തിന്റെയും ഇടയിലെവിടെയോ ആയിരുന്നുവെന്ന് കരുതുന്നു.
കൊല്ലവർഷം മുന്നൂറാമാണ്ടിൽ വേണാട് വാണിരുന്നത് കീഴിപേരൂർ ശാഖക്കാരായിരുന്നു. നാലാം ശതകത്തോടെ ക്ഷേത്രങ്ങളുടെ ഭരണം 'കോയിലധികാരികൾ' എന്ന സ്ഥാനം വഹിച്ചിരുന്ന ആതൻതുരുത്തിയിൽ വസിച്ചിരുന്ന ചിറവായ് മൂപ്പനും രാജ്യത്തിന്റെ അധികാരം തൃപ്പാപ്പൂർ മൂപ്പനുമായിരുന്നു. ചിറവായ് മൂപ്പൻ ഇന്നത്തെ കഴക്കൂട്ടം റെയിൽ‌വേസ്റ്റേഷനു സമീപമുണ്ടായിരുന്ന തൃപ്പാപ്പൂർ കൊട്ടാരത്തിലും ചിറവായ് മൂപ്പൻ കൊല്ലത്തുള്ള പനങ്കാവിൽ കൊട്ടാരത്തിലും താമസിച്ചാണു ഭരണം നടത്തിയിരുന്നത്.
പേപ്പാറ ചെറുകിട ജലവൈദ്യുതപദ്ധതി
പ്രതിവർഷം 11.5 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് പേപ്പാറ ചെറുകിട ജലവൈദ്യുതപദ്ധതി  .തിരുവനന്തപുരം ജില്ലയിലെ വിതുര ക്കു സമീപം ആര്യനാട് ഗ്രാമപഞ്ചായത്തിലെ ആദിവാസി മലയോര മേഖലയായ മീനാങ്കലിൽ   പേപ്പാറ അണക്കെട്ടിന് ചേർന്ന് താഴെയാണ്  പദ്ധതിയിലെ പവർ ഹൗസ് നിർമിച്ചിട്ടുള്ളത്,. 1996 ജൂൺ 15 നു ഇതു പ്രവർത്തനം തുടങ്ങി. പദ്ധതിയിൽ ഒരു  ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
പനങ്കാവിൽ കൊട്ടാരം
അവലംബം
കൊല്ലം ചരിത്രത്തിലെ നാഴികക്കല്ലുകൾ - ടി.ഡി. സദാശിവൻ
പേപ്പാറ ചെറുകിട ജലവൈദ്യുതപദ്ധതി
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) പേപ്പാറ പവർ ഹൗസ്
പനങ്കാവിൽ കൊട്ടാരം
അവലംബം
വർഗ്ഗം:കൊല്ലത്തിന്റെ ചരിത്രം
പേപ്പാറ ചെറുകിട ജലവൈദ്യുതപദ്ധതി
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) പേപ്പാറ അണക്കെട്ട് (പേപ്പാറ ജലസംഭരണി)
വൈദ്യുതി ഉത്പാദനം
പേപ്പാറ ജലവൈദ്യുതപദ്ധതിയിൽ 3 മെഗാവാട്ടിന്റെ ഒരു ടർബൈൻ (Kaplan  Type -Koessler Gesmbh -Austria )   ഉപയോഗിച്ച് 3 മെഗാവാട്ട്   വൈദ്യുതി ഉത്പാദിപ്പിക്കുന്നു .ജ്യോതി ഇന്ത്യ  ആണ്  ജനറേറ്റർ. വാർഷിക ഉൽപ്പാദനം 11.5   MU ആണ്. 1996 ജൂൺ 15 നു  യൂണിറ്റ് കമ്മീഷൻ ചെയ്തു.
.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ഇവാ ഗാബർ
ഇവാ ഗബർ (ഫെബ്രുവരി 11, 1919 – ജൂലൈ 4, 1995) ഒരു ഹംഗേറിയൻ ഗായികയും നടിയും വ്യവസായ പ്രമുഖയുമായിരുന്നു. ദി അരിസ്റ്റോകാറ്റ്‌സ്, ദി റെസ്‌ക്യൂവേഴ്‌സ്, ദ റെസ്‌ക്യൂവേഴ്‌സ് ഡൗൺ അണ്ടർ എന്നീ ഡിസ്‌നി ചിത്രങ്ങളിൽ അവർ ഡച്ചസ് മിസ് ബിയാങ്ക എന്നീ കഥാപാത്രങ്ങൾക്ക് ശബ്ദം നൽകി. 1965-71 കാലഘട്ടത്തിൽ ടെലിവിഷൻ സിറ്റ്‌കോം ഗ്രീൻ ഏക്കറിലെ എഡ്ഡി ആൽബർട്ടിന്റെ കഥാപാത്രമായ ഒലിവർ വെൻഡൽ ഡഗ്ലസിന്റെ ഭാര്യ ലിസ ഡഗ്ലസ് എന്ന കഥാപാത്രത്തെ അവതരിപ്പിച്ചതിലൂടെ അവർ പരക്കെ അറിയപ്പെടുന്നു. സിനിമയിലും ബ്രോഡ്‌വേ നാടകവേദിയിലും ടെലിവിഷനിലും ഒരു അഭിനേത്രിയെന്ന നിലയിൽ ഗബോർ ഒരു വിജയമായിരുന്നു. വിഗ്ഗുകൾ, വസ്ത്രങ്ങൾ, സൗന്ദര്യവർദ്ധക വസ്തുക്കൾ എന്നിവയുടെ വിപണനത്തിൽ വിജയിച്ച ഒരു ബിസിനസ്സ് വനിത കൂടിയായിരുന്നു അവർ. അവരുടെ മൂത്ത സഹോദരിമാരായ സാ സാ, മഗ്ദ ഗാബർ എന്നിവരും നടിമാരും വരേണ്യവർഗ്ഗത്തിലെ അംഗങ്ങളുമായിരുന്നു.
ആദ്യകാലം
ഹംഗറിയിലെ ബുഡാപെസ്റ്റിൽ ഗബോർ ജനിച്ചത്, പട്ടാളക്കാരനായ വിൽമോസ് ഗാബോറിന്റെയും ഭാര്യയും പരിശീലനം സിദ്ധിച്ച ആഭരണവ്യാപാരിയുമായ (ജനനം ജങ്ക ടില്ലെമാൻ) മൂന്ന് പെൺമക്കളിൽ ഇളയവളായിരുന്നു. മാതാപിതാക്കൾ ഇരുവരും ഹംഗേറിയൻ ജൂത കുടുംബങ്ങളിൽ നിന്നുള്ളവരായിരുന്നു. സ്വീഡിഷ് തിരുമ്മിചികിത്സാവിദഗ്‌ദ്ധൻ ഡോ. എറിക് ഡ്രമ്മറുമായുള്ള വിവാഹത്തിന് തൊട്ടുപിന്നാലെ യുഎസിലേക്ക് കുടിയേറിയ സഹോദരിമാരിൽ ആദ്യത്തെയാളായിരുന്നു അവൾ 1937-ൽ 18 വയസ്സുള്ളപ്പോൾ വിവാഹം കഴിച്ചു. 1941-ൽ പാരമൗണ്ട് പിക്‌ചേഴ്‌സിൻറെ ഫോഴ്‌സ്‌ഡ് ലാൻഡിംഗ് എന്ന ചിത്രത്തിലാണ് അവളുടെ ആദ്യ സിനിമാ വേഷം അവതരിപ്പിച്ചത്. 1950-കളിൽ, എലിസബത്ത് ടെയ്‌ലർ അഭിനയിച്ച ദി ലാസ്റ്റ് ടൈം ഐ സോ പാരീസ് ഡീൻ മാർട്ടിൻ, ജെറി ലൂയിസ് എന്നിവരെ അഭിനയിച്ച ആർട്ടിസ്റ്റ്സ് ആൻറ് മോഡൽസ് ഉൾപ്പെടെ നിരവധി ഫീച്ചർ ഫിലിമുകളിലെ ചെറു വേഷങ്ങളിൽ അവർ പ്രത്യക്ഷപ്പെട്ടു.
നാ. പാർത്ഥസാരഥി
ഒരു തമിഴ് നോവലിസ്റ്റാണ്''' നാ. പാർത്ഥസാരഥി''' (நா. பார்த்தசாரதி, 18 ഡിസംബർ 1932 - 13 ഡിസംബർ 1987). 1971ൽ സമുദായ വീഥി എന്ന കൃതിയ്ക്ക് കേന്ദ്ര സാഹിത്യ അക്കാദമി പുരസ്കാരം ലഭിച്ചു. കൽക്കി, ദിനമണി, കതിർ, ദീപം എന്നീ വാരികകളിൽ ജോലി ചെയ്തിട്ടുണ്ട്. ദീപം പാർത്ഥസാരഥി എന്ന പേരിലായിരുന്നു കൂടുതലായും അറിയപ്പെട്ടിരുന്നത്. തീരൻ, അരവിന്ദൻ, മണിവണ്ണൻ, പൊന്മുടി, വലവൻ, കടലഴകൻ എന്നീ തൂലികാനാമങ്ങളിൽ പാർത്ഥസാരഥി എഴുതിയിരുന്നു.
പുറം കണ്ണികൾ
വർഗ്ഗം:1932-ൽ ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:തമിഴ് എഴുത്തുകാർ
അംബോലി തവള
വളരെ അപൂർവ്വമായി കാണപ്പെടുന്ന ഒരു തവളയാണ് അംബോലി തവള അഥവാ Amboli Bushfrog. ഇതിന്റെ ശാസ്ത്രനാമം Pseudophilautus amboli എന്നാണ്. പശ്ചിമഘട്ട പ്രദേശങ്ങളിലെ ഒരു തദ്ദേശീയ ജീവിയാണിത്.
ആവാസം
നിത്യഹരിത വനങ്ങളോടു ചേർന്നുള്ള പരിസ്ഥിതി ദുർബ്ബല പ്രദേശത്തു നിന്നാണു ഇതിനെ കണ്ടെത്തിയിട്ടുള്ളത്. മഹാരാഷ്ട്ര യിലെ അംബോലി കാടുകളിൽ നിന്നാണ് ആദ്യമായി കണ്ടെത്തിയത്.
ഭീഷണികൾ
നഗരവൽക്കരണം, ടൂറിസം തുടങ്ങിയ കാരണങ്ങളാൽ ഇവയുടെ സ്വാഭാവിക ആവാസ സ്ഥാനം നഷ്ടമാകുന്നു. അതിനാൽ തന്നെ ഇവയുടെ എണ്ണം അപകടകരമാം വിധം കുറഞ്ഞു വരുന്നു.
അവലംബം
വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:തവളകൾ
ആലീസ് സ്റ്റുവർട്ട് കെർ
ആലീസ് സ്റ്റുവർട്ട് കെർ അല്ലെങ്കിൽ ആലീസ് ജെയ്ൻ ഷാനൻ കെർ MRCPI (ജീവിതകാലം: 2 ഡിസംബർ 1853 - 20 മാർച്ച് 1943) ഒരു സ്കോട്ടിഷ് ഫിസിഷ്യനും ആരോഗ്യവിഷയങ്ങളിലെ അദ്ധ്യാപകനും വനിതാ വോട്ടവകാശവാദിയുമായിരുന്നു. ബ്രിട്ടീഷ് മെഡിക്കൽ അസോസിയേഷന്റെ രജിസ്ട്രിയിലെ 13-ാമത്തെ വനിതയായിരുന്നു അവർ.
ആദ്യകാല ജീവിതവും വിദ്യാഭ്യാസവും
1853 ഡിസംബർ 2 ന് സ്കോട്ട്ലൻഡിലെ ബാൻഫ്ഷെയറിലെ ഡെസ്ക്ഫോർഡിലാണ് ആലീസ് ജെയ്ൻ ഷാനൻ കെർ ജനിച്ചത്. സൗത്ത് ഷീൽഡിന്റെ ലിബറൽ പാർട്ടി എംപിയായിരുന്ന ജെയിംസ് കൊക്രാൻ സ്റ്റീവൻസന്റെ മകൾ മാർഗരറ്റ് മില്ലർ സ്റ്റീവൻസന്റെയും (1826-1900) ഫ്രീ ചർച്ച് സഭാ ശുശ്രൂഷകനായിരുന്ന റെവറന്റ് വില്യം ടേൺബുൾ കെറിന്റെയും (1824-1885) ഒമ്പത് മക്കളിൽ മൂത്തവളായി അവർ ജനിച്ചു. 18-ആം വയസ്സിൽ, അനാട്ടമിയും ഫിസിയോളജിയും ഉൾപ്പെടെ വനിതകൾക്കുള്ള സർവ്വകലാശാലാ  കോഴ്സുകൾ പഠിക്കാൻ അവൾ എഡിൻബർഗിലേക്ക് പോയി. എഡിൻബർഗിൽ വച്ച്, സർവ്വകലാശാല സ്ത്രീകൾക്ക് വൈദ്യശാസ്ത്ര  ബിരുദം നൽകണമെന്ന് പ്രചാരണം നടത്തിയിരുന്ന സോഫിയ ജെക്സ്-ബ്ലേക്കുമായി അവർ കണ്ടുമുട്ടി. ജെക്‌സ്-ബ്ലേക്കിന്റെ അപേക്ഷ സർവ്വകലാശാല നിരസിച്ചതോടെ, അയർലണ്ടിൽനിന്ന് മെഡിക്കൽ പരിശീലനം പൂർത്തിയാക്കാൻ എഡിൻബറോ വിട്ട അവർക്ക് അവിടെ അയർലണ്ടിലെ കിംഗ് ആൻഡ് ക്വീൻസ് കോളേജ് ഓഫ് ഫിസിഷ്യൻസിൽ നിന്ന് ലൈസൻസ്ഷിപ്പ് ലഭിച്ചു.
കരിയർ
വൈദ്യശാസ്ത്ര പരിശീലനം പൂർത്തിയാക്കിയ ശേഷം, അവർ എഡിൻബർഗിലേക്ക് മടങ്ങുകയും ജെക്സ്-ബ്ലേക്കുമായി ഒരു വർഷം പരിശീലനം പങ്കിടുകയും ചെയ്തു. ബ്രിട്ടനിൽ ഡോക്ടറായി രജിസ്റ്റർ ചെയ്യുന്ന 13-ാമത്തെ വനിതയായിരുന്നു അവർ.
പിന്നീട് സ്വിറ്റ്സർലൻഡിലെ ബേണിൽ ഒരു വർഷത്തോളം ഉപരിപഠനം നടത്തിയ കെറിന് അവളുടെ അമ്മായിമാരായ ഫ്ലോറയും ലൂയിസ സ്റ്റീവൻസണും ധനസഹായം നൽകി. ബ്രിട്ടനിലേക്ക് മടങ്ങിയ അവൾ ബർമിംഗ്ഹാമിലെ ചിൽഡ്രൻസ് ഹോസ്പിറ്റലിൽ ഹൗസ് സർജനായി ജോലി ചെയ്യുകയും അവിടെ നിന്ന് ലീഡ്സിൽ ഒരു ജനറൽ പ്രാക്ടീഷണറാകുകയും ചെയ്തു. 1887-ൽ, അവൾ സ്വയംജോലി ചെയ്തുകൊണ്ട് എഡിൻബർഗിലേക്ക് മടങ്ങി, റോയൽ കോളേജ് ഓഫ് സർജൻസിലെ സംയുക്ത പരീക്ഷകളിൽ ആ വർഷം ഫൈനലിൽ വിജയിച്ച രണ്ട് വനിതകളിൽ ഒരാളായി മാറി.
1888-ൽ തന്റെ ബന്ധുവായ എഡ്വേർഡ് സ്റ്റുവർട്ട് കെറിനെ (1839-1907) വിവാഹം കഴിച്ച് അവർ ബിർക്കൻഹെഡിലേക്ക് താമസം മാറി. മാർഗരറ്റ് ലൂയിസ് (ജനനം 1892), മേരി ഡൺലോപ്പ് (ജനനം 1896) എന്നീ രണ്ട് പെൺമക്കളുണ്ടായിരുന്ന അവരുടെ മകൻ ശൈശവാവസ്ഥയിൽ മരണമടഞ്ഞിരുന്നു. പ്രദേശത്തെ ഏക വനിതാ ഡോക്ടറായ അവർ ബിർക്കൻഹെഡിലായിരുന്നു പ്രാക്ടീസ് ചെയ്തിരുന്നത്. ഈ പ്രാക്ടീസ് വിജയകരമായിരുന്നതോടൊപ്പം പോസ്റ്റ് ഓഫീസിൽ ജോലി ചെയ്യുന്ന വനിതാ ജീവനക്കാരുടെ മെഡിക്കൽ ഓഫീസർ, അസുഖമുള്ള കുട്ടികൾക്കായുള്ള വിറാൽ ഹോസ്പിറ്റലിലെ ഹോണററി മെഡിക്കൽ ഓഫീസർ എന്നീ സ്ഥാനങ്ങളോടൊപ്പം വിറാൽ ലൈയിംഗ്-ഇൻ ഹോസ്പിറ്റൽ, ബിർക്കൻഹെഡ് റെസ്ക്യൂ ഹോം, ലിവർപൂളിലെ കാലിഡോണിയൻ ഫ്രീ സ്കൂളുകൾ എന്നിവയുടെ അധിക ചുമതലകളും അവർക്കുണ്ടായിരുന്നു. ലൈംഗികത, ജനന നിയന്ത്രണം, മാതൃത്വം എന്നീ വിഷയങ്ങളിൽ അവർ മാഞ്ചസ്റ്ററിലെ തൊഴിലാളിവർഗ സ്ത്രീകളോട് പ്രഭാഷണങ്ങളും നടത്തി. ഈ പ്രഭാഷണങ്ങൾ മദർഹുഡ്: എ ബുക്ക് ഫോർ എവരി വുമൺ എന്ന പേരിൽ 1891-ൽ പ്രസിദ്ധീകരിക്കപ്പെട്ടു.
ആനച്ചുണ്ട
വഴുതനങ്ങ ബഡ്ഡുചെയ്യാനായി നട്ടുവളർത്തുന്ന ഒരു ചെടിയാണ് ആനച്ചുണ്ട. . അങ്ങനെ വളർത്തുന്ന തൈകൾക്ക് വേരുകളിൽ ഉണ്ടാകുന്ന കീടബാധ ഏൽക്കാറില്ലാത്തതിനാൽ രണ്ടാമത്തെ വർഷവും വിളവെടുക്കാനാവും.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:സൊളാനേസീ
പനച്ചിക്കാട് ഗ്രാമപഞ്ചായത്ത്
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ പനച്ചിക്കാട് വില്ലേജ് ഉൾപ്പെടുന്ന ഗ്രാമപഞ്ചായത്താണ് 22.74 ചതുരശ്ര കിലോമീറ്റർ വിസ്തീർണ്ണമുള്ള പനച്ചിക്കാട് ഗ്രാമപഞ്ചായത്ത്.
വാർഡുകൾ
ഈ പഞ്ചായത്തിൽ ആകെ 23 വാർഡുകളാണ് ഉള്ളത്(1/12/2010 പ്രകാരം) <sup id="nbFoot01b" class="reference">[1]. ഇവ എന്നിവയാണ്.
അവലംബം
<li id="noteFoot01b">^ http://lsgkerala.gov.in/election/candidateDetails.php?year=2010&t=5&d=5&lb=551.</li> </ol>
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
റൊണാൾഡ് റീഗൻ യു‌സി‌എൽ‌എ മെഡിക്കൽ സെന്റർ
യുണൈറ്റഡ് സ്റ്റേറ്റ്സിലെ കാലിഫോർണിയയിലെ ലോസ് ഏഞ്ചൽസിലെ വെസ്റ്റ് വുഡ്ലുള്ള ലോസ് ഏഞ്ചൽസിലെ കാലിഫോർണിയ സർവകലാശാലയുടെ കാമ്പസിൽ സ്ഥിതിചെയ്യുന്ന ആശുപത്രിയാണ് റൊണാൾഡ് റീഗൻ യു‌സി‌എൽ‌എ മെഡിക്കൽ സെന്റർ (യു‌സി‌എൽ‌എ മെഡിക്കൽ സെന്റർ അല്ലെങ്കിൽ "ആർ‌ആർ‌എം‌സി" എന്നും ഇത് അറിയപ്പെടുന്നു). യുഎസ് ന്യൂസ് &amp; വേൾഡ് റിപ്പോർട്ട് പ്രകാരം യുണൈറ്റഡ് സ്റ്റേറ്റ്സിലെ ഏറ്റവും മികച്ച നാലാമത്തെയും വെസ്റ്റ് കോസ്റ്റിലെ ഒന്നാമത്തെയും മികച്ച ആശുപത്രിയാണിത്.
അവലംബങ്ങൾ
വർഗ്ഗം:Coordinates on Wikidata
ചേതൻ ഏകനാഥ് ചിറ്റ്നിസ്
വിദ്യാഭ്യാസവും കരിയറും
1983 ൽ മുംബൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഭൗതികശാസ്ത്രത്തിൽ മാസ്റ്റർ ഓഫ് സയൻസ് പൂർത്തിയാക്കി. പിന്നീട് ഹൂസ്റ്റണിലെ റൈസ് യൂണിവേഴ്സിറ്റിയിൽ നിന്നും അദ്ദേഹം ഫിസിക്സിൽ മാസ്റ്റർ ഓഫ് ആർട്സും കരസ്ഥമാക്കി. കാലിഫോർണിയ യൂണിവേഴ്സിറ്റിയിലെ യൂണിവേഴ്സിറ്റി നിന്നും 1991 ൽ തത്ത്വചിന്തയിൽ ഒരു ഡോക്ടർ (പിഎച്ച്ഡി)യും നേടി. നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ൽ 1991 മുതൽ 1995 വരെ ഫൊഗാർട്ടി ഇന്റർനാഷണൽ ഫെലോ ആയി മേരിലാൻഡിൽ ജോലിനൊക്കി. ഇന്ത്യയിൽ തിരിച്ചെത്തിയ അദ്ദേഹം 1996 ൽ ഐസിജിഇബിയിലെ മലേറിയ ഗവേഷണ ഗ്രൂപ്പിൽ പ്രിൻസിപ്പൽ ഇൻവെസ്റ്റിഗേറ്ററായി ചേർന്നു. പാരീസിലെ ഇൻസ്റ്റിറ്റ്യൂട്ട് പാസ്ചറിലെ മലേറിയ പരാസിറ്റ് ബയോളജി ആൻഡ് വാക്സിനുകൾ യൂണിറ്റിന്റെ തലവനായി 2014 വരെ അവിടെ ജോലി ചെയ്തു.
ചിറ്റ്നിസ് നൂറിലധികം അന്താരാഷ്ട്ര പ്രബന്ധങ്ങൾ പ്രസിദ്ധീകരിച്ചു, മലേറിയ വാക്സിനുകളുമായി ബന്ധപ്പെട്ട് മൂന്ന് പേറ്റന്റുകൾ ഉണ്ട്.
ഗവേഷണ താൽപ്പര്യം
ഐ‌സി‌ജി‌ഇ‌ബിയിൽ‌, ചിറ്റ്നിസ് പുതിയ ആശയങ്ങളെ അടിസ്ഥാനമാക്കി മലേറിയ വാക്സിനുകൾ നിർമ്മിക്കുന്നതിനുള്ള പ്രോട്ടീൻ ഉൽ‌പാദന കേന്ദ്രവും സ്ഥാപിച്ചു.
അവാർഡുകളും ബഹുമതികളും
ഡോക്ടറൽ ഗവേഷണ വർഷങ്ങളിൽ കാലിഫോർണിയ യൂണിവേഴ്സിറ്റി റീജന്റ്സ് ഫെലോഷിപ്പ്, ഹെൻറി കൈസർ ഫെലോഷിപ്പ്, അബ്രഹാം റോസെൻബെർഗ് റിസർച്ച് ഫെലോഷിപ്പ് എന്നിവ ലഭിച്ച ചിറ്റ്നിസ് 1991–96 കാലഘട്ടത്തിൽ ബെഥെസ്ഡയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ ഫോഗാർട്ടി ഇന്റർനാഷണൽ ഫെലോ ആയിരുന്നു. അമേരിക്കൻ സൊസൈറ്റി ഫോർ മൈക്രോബയോളജി 1995 ൽ അദ്ദേഹത്തിന് ഐസി‌എ‌സി യംഗ് ഇൻവെസ്റ്റിഗേറ്റർ അവാർഡ് നൽകി 1997 ൽ ഇന്ത്യൻ സൊസൈറ്റി ഫോർ പാരാസിറ്റോളജിയുടെ ഡോ. ബിഎൻ സിംഗ് മെമ്മോറിയൽ അവാർഡ് പ്രഭാഷണം നടത്തി. അതേ വർഷം തന്നെ മലേറിയയെക്കുറിച്ചുള്ള ഗവേഷണത്തിനുള്ള MOT അയ്യങ്കാർ അവാർഡും നേടി.
അദ്ദേഹം ഒരു അന്താരാഷ്ട്ര ഗവേഷണ സ്കോളർ ആയിരുന്നു ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിറ്റ്യൂട്ട് ഒപ്പം 2000-05 കാലത്ത് വെൽക്കം ട്രസ്റ്റിൽ ഒരു അന്താരാഷ്ട്ര സീനിയർ റിസർച്ച് ഫെലോയും ആണ്. കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2004 ൽ അദ്ദേഹത്തിന് ശാസ്ത്ര ശാസ്ത്രത്തിനുള്ള ശാന്തി സ്വരൂപ് ഭട്നഗർ സമ്മാനം നൽകി 2007 മുതൽ 2009 വരെ ടാറ്റ ഇന്നൊവേഷൻ ഫെലോ ആയിരുന്ന അദ്ദേഹം 2009 ൽ ഇന്ത്യൻ അക്കാദമി ഓഫ് സയൻസസ് അദ്ദേഹത്തെ ഒരു ഫെലോ ആയി തിരഞ്ഞെടുത്തു; ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ബോംബെയുടെ വിശിഷ്ട പൂർവ്വ വിദ്യാർത്ഥി അവാർഡും അതേവർഷം ലഭിച്ചു. 014 -ൽ ഇന്ത്യൻ നാഷണൽ സയൻസ് അക്കാദമിയുടെ ഒരു തിരഞ്ഞെടുക്കപ്പെട്ട ഫെല്ലോ ആയി അദ്ദേഹം മാറി. 2010 ൽ ലൈഫ് സയൻസിൽ ഇൻഫോസിസ് സമ്മാനം ലഭിച്ചു. 2011 ൽ ബയോസ്പെക്ട്രം പേർസൺ ഒഫ് ദ ഇയർ പുരസ്കാരം നേടി.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1961-ൽ ജനിച്ചവർ
സ്റ്റാറ്റിക് റാൻഡം-ആക്സസ് മെമ്മറി
ഓരോ ബിറ്റും സംഭരിക്കുന്നതിന് ബിസ്റ്റബിൾ ലാച്ചിംഗ് സർക്യൂട്ട് (ഫ്ലിപ്പ്-ഫ്ലോപ്പ്) ഉപയോഗിക്കുന്ന ഒരു തരം അർദ്ധചാലക റാൻഡം-ആക്സസ് മെമ്മറി (റാം) ആണ് സ്റ്റാറ്റിക് റാൻഡം-ആക്സസ് മെമ്മറി (സ്റ്റാറ്റിക് റാം അല്ലെങ്കിൽ എസ്റാം). എസ്റാം(SRAM) ഡാറ്റാ റീമാൻസ് പ്രദർശിപ്പിക്കുന്നു, എന്നാൽ മെമ്മറി പവർ ചെയ്യാത്തപ്പോൾ ഡാറ്റ ഒടുവിൽ നഷ്ടപ്പെടും എന്ന പരമ്പരാഗത അർത്ഥത്തിൽ ഇപ്പോഴും അസ്ഥിര മെമ്മറിയാണ്.
സ്റ്റാറ്റിക് എന്ന പദം എസ്റാമിനെ ഡിറാമിൽ (ഡൈനാമിക് റാൻഡം-ആക്സസ് മെമ്മറി)നിന്ന് വ്യത്യസ്തമാക്കുന്നു, അത് ഇടയ്ക്കിടെ പുതുക്കേണ്ടതാണ്. എസ്റാം ഡിറാമിനേക്കാൾ വേഗതയേറിയതും ചെലവേറിയതുമാണ്; ഇത് സാധാരണയായി സിപിയു കാഷെയ്ക്കായി ഉപയോഗിക്കുന്നു, എന്നാൽ കമ്പ്യൂട്ടറിന്റെ പ്രധാന മെമ്മറിക്ക് ഡിറാം(DRAM) ഉപയോഗിക്കുന്നു.
സ്വഭാവഗുണങ്ങൾ
പ്രയോജനങ്ങൾ: പോരായ്മകൾ:
ക്ലോക്ക് നിരക്കും പവറും
എസ്റാമിന്റെ ഊർജ്ജ ഉപഭോഗം എത്ര തവണ ആക്സസ് ചെയ്യുന്നു എന്നതിനെ ആശ്രയിച്ച് വ്യത്യാസപ്പെടുന്നു; ചില സന്ദർഭങ്ങളിൽ, ഉയർന്ന ആവൃത്തിയിൽ ഉപയോഗിക്കുമ്പോൾ, ഡൈനാമിക് റാമിന്റെ അത്രയും പവർ ഇതിന് ഉപയോഗിക്കാൻ കഴിയും, കൂടാതെ ചില ഐസികൾക്ക് പൂർണ്ണ ബാൻഡ്‌വിഡ്ത്തിൽ നിരവധി വാട്ടുകൾ ഉപയോഗിക്കാനും കഴിയും. മറുവശത്ത്, മിതമായ ക്ലോക്ക് ചെയ്ത മൈക്രോപ്രൊസസ്സറുകളുള്ള ആപ്ലിക്കേഷനുകളിൽ പോലുള്ള മന്ദഗതിയിലുള്ള വേഗതയിൽ ഉപയോഗിക്കുന്ന സ്റ്റാറ്റിക് റാം വളരെ കുറച്ച് വൈദ്യുതി മാത്രമേ എടുക്കുന്നുള്ളൂ, കൂടാതെ നിഷ്‌ക്രിയമായി ഇരിക്കുമ്പോൾ വളരെ കുറച്ച് വൈദ്യുതി ഉപഭോഗം ഉണ്ടാകാം - കുറച്ച് മൈക്രോ വാട്ടുകളുള്ള സ്ഥലങ്ങളിൽ. എസ്റാം അടിസ്ഥാനമാക്കിയുള്ള മെമ്മറി ഘടനകളുടെ ഊർജ്ജ ഉപഭോഗം നിയന്ത്രിക്കുന്നതിന് നിരവധി സാങ്കേതിക വിദ്യകൾ ഉണ്ട്.
അവലംബം
വർഗ്ഗം:വിവിധ തരം റാം വർഗ്ഗം:കമ്പ്യൂട്ടർ മെമ്മറി
ഗൗൺസ്‌പൂർ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗൗൺസ്‌പൂർ, കപൂർത്തല. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗൗൺസ്‌പൂർ, കപൂർത്തല സ്ഥിതിചെയ്യുന്നത്. ഗൗൺസ്‌പൂർ, കപൂർത്തല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഗൗൺസ്‌പൂർ, കപൂർത്തല ൽ 8 വീടുകൾ ഉണ്ട്. ആകെ ജനസംഖ്യ 43 ആണ്. ഇതിൽ 14 പുരുഷന്മാരും 29 സ്ത്രീകളും ഉൾപ്പെടുന്നു. ഗൗൺസ്‌പൂർ, കപൂർത്തല ലെ സാക്ഷരതാ നിരക്ക് 74.42 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഗൗൺസ്‌പൂർ, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 6 ആണ്. ഇത് ഗൗൺസ്‌പൂർ, കപൂർത്തല ലെ ആകെ ജനസംഖ്യയുടെ 13.95 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 9 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 9 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 55.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഗൗൺസ്‌പൂർ, കപൂർത്തല ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഹെർമാൻ ജൊഹാന്നെസ് ഫാനെൻസ്റ്റീൽ
വലത്ത്‌|ലഘുചിത്രം|ഹെർമാൻ ജൊഹാന്നെസ് ഫാനെൻസ്റ്റീൽ (1862–1909) ബെർലിനിൽ ജനിച്ച ഒരു ജർമ്മൻ ഗൈനക്കോളജിസ്റ്റായിരുന്നു ഹെർമൻ ജോഹന്നാസ് ഫാന്നൻസ്റ്റീൽ (ജീവിതകാലം: 28 ജൂൺ 1862 - 3 ജൂലൈ 1909). ഇംഗ്ലീഷ്:Hermann Johannes Pfannenstiel.
1885-ൽ അദ്ദേഹം ബെർലിനിൽനിന്ന് ഡോക്ടറേറ്റ് നേടി, തുടർന്ന് പോസനിൽ ഒരു ഹോസ്പിറ്റൽ അസിസ്റ്റന്റായി ജോലി ചെയ്തു. പിന്നീട് അദ്ദേഹം ബ്രെസ്‌ലൗവിലേക്ക് മാറുകയും, അവിടെ 1896-ൽ അസോസിയേറ്റ് പ്രൊഫസറായി ജോലി നേടുകയും ചെയ്തു. 1902-ൽ ഗീസെൻ സർവ്വകലാശാലയിലെ പ്രസവചികിത്സാ-ഗൈനക്കോളജി വിഭാഗത്തിന്റെ ചെയർമാനായി നിയമിതനായ അദ്ദേഹം, അഞ്ച് വർഷത്തിന് ശേഷം, കീൽ സർവകലാശാലയിൽ സമാനമായ ഒരു സ്ഥാനം നേടി.
1891 മുതൽ ജർമ്മൻ സൊസൈറ്റി ഫോർ ഗൈനക്കോളജിയുടെ സെക്രട്ടറിയായിരുന്നു. 1896 മുതൽ, ആർക്കൈവ്സ് ഓഫ് ഗൈനക്കോളജി ജേണലിന്റെ സഹ-എഡിറ്റർ ആയിരുന്നു.
അണ്ഡാശയ രോഗപഠനം, ഗർഭാശയ മുഴകൾ, അണ്ഡാശയത്തെ തുടർന്നുള്ള അർബുദങ്ങളുടെ രൂപീകരണം എന്നിവയെക്കുറിച്ചുള്ള കൃതികൾ അദ്ദേഹത്തിന്റെ അറിയപ്പെടുന്ന പ്രസിദ്ധീകരണങ്ങളിൽ ഉൾപ്പെടുന്നു. 1908-ൽ ഫാമിലി ഐക്‌റ്ററസ് ഗ്രാവിസ് നിയോനറ്റോറത്തിന്റെ സമഗ്രമായ വിവരണം നൽകിയ ആദ്യത്തെ വൈദ്യനായിരുന്നു അദ്ദേഹം..
Pfannenstiel ഏറ്റവും നന്നായി ഓർമ്മിക്കപ്പെടുന്നത് Pfannenstiel insion എന്ന പേരിലാണ്, ഇത് ഇപ്പോഴും വ്യാപകമായി ഉപയോഗിക്കപ്പെടുന്ന ജനിതക ശസ്ത്രക്രിയയിൽ ഉപയോഗിക്കുന്ന ഒരു തിരശ്ചീന മുറിവാണ്. 51 കേസുകൾ വിവരിച്ച അദ്ദേഹം 1900-ൽ തന്റെ പ്രബന്ധം പ്രസിദ്ധീകരിച്ചു. മുറിവുണ്ടാക്കുന്ന ഹെർണിയയുടെ സാധ്യത കുറയ്ക്കുക എന്ന അദ്ദേഹത്തിന്റെ ഉദ്ദേശത്തിലെ; ഫലങ്ങളും സൗന്ദര്യാത്മകമായി മികച്ചതാണെന്ന് തെളിയിക്കപ്പെട്ടു.
1909 ജൂലൈ 3 ന്, 47-ആം വയസ്സിൽ, ട്യൂബോ-അണ്ഡാശയത്തിലെ കുരുക്കുള്ള ശസ്ത്രക്രിയയ്ക്കിടെ വിരലിന് പരിക്കേറ്റതിനെത്തുടർന്ന് സെപ്സിസ് ബാധിച്ച് ഫാനെൻസ്റ്റീൽ മരിച്ചു. വിൽഹെം ഫാനെൻസ്റ്റീലിന്റെ പിതാവായിരുന്നു അദ്ദേഹം. 1889-ൽ ഫാനെൻസ്റ്റീൽ എലിസബത്ത് ബെഹ്ലെൻഡോർഫിനെ വിവാഹം കഴിച്ചു.
സാമ്പ്രാണിക്കോടി
കൊല്ലം ജില്ലയിലെ തൃക്കരുവ ഗ്രാമപഞ്ചായത്തിലെ പ്രാക്കുളത്തിന്റെ തെക്കേയറ്റത്തുള്ള മുനമ്പാണ് സാമ്പ്രാണിക്കോടി. അഷ്ടമുടിക്കായലിലുള്ള ഈ മുനമ്പ് കേന്ദ്രീകരിച്ച് കേന്ദ്ര-സംസ്ഥാന സർക്കാറുകളുടെ സഹായത്തോടെ ഒരു അഷ്ടമുടിക്കായൽ വിനോദ സഞ്ചാര സർക്യൂട്ട് പദ്ധതി ആരംഭിച്ചിട്ടുണ്ട്. പതിനാലാം നൂറ്റാണ്ടിലെ ചൈനീസ് ചെറുകപ്പലായ 'ചമ്പ്രാണി' അടുത്തു കിടന്ന കായൽക്കരയായിരുന്നതിനാലാണ് ഈ പേരു കിട്ടിയതെന്നു കരുതുന്നു. 19-ാം നൂറ്റാണ്ടിൽ സാമ്പ്രാണിക്കോടി, പ്രാക്കുളം എന്നീ സ്ഥലങ്ങൾ കേന്ദ്രീകരിച്ച് അക്കാലത്ത് ചരക്കുനീക്കത്തിനും എത്തിക്കുന്നതിനും കടവുകൾ ഉണ്ടായിരുന്നു.
പുറത്തേക്കുള്ള കണ്ണികൾ
സാമ്പ്രാണിക്കോടി, ഓപൺ‌സ്ട്രീറ്റ് മാപിൽ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ബോത്‍നിയൻ ബേ ദേശീയോദ്യാനം
ബോത്‍നിയൻ ബേ ദേശീയോദ്യാനം (ഫിന്നീഷ്: Perämeren kansallispuisto, സ്വീഡിഷ്: Bottenvikens nationalpark) ഫിൻലാൻറിലെ ലാപ്‍ലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1991 ൽ രൂപീകരിക്കപ്പെട്ട ഈ ദേശീയോദ്യാനം 157 ചതരശ്ര കിലോമീറ്റർ (61 ചതുരശ്ര മൈൽ) ഉൾക്കൊള്ളുന്നു. ഇതിൽ 2.5 ചതുരശ്ര കിലോമീറ്റർ പ്രദേശമാണ് കരഭൂമിയായിട്ടുള്ളത്. പാർക്കിൻറ ഭരണനിയന്ത്രണം ഫിൻലാൻറഇലെ സർക്കാർ സ്ഥാപനമായ മെറ്റ്സാഹല്ലിറ്റസ് ആണ് നിർവ്വഹിക്കുന്നത്. ഈ പ്രദേശത്തുള്ള ദ്വീപുകൾ "പോസ്റ്റ്-ഗ്ലേഷിയർ റിബൌണ്ട്" പ്രക്രിയവഴി രൂപീകൃതമായവയാണ്. ഈ മേഖലയിലെ ഭൂപ്രകൃതി ഇപ്പോഴും നിരന്തരമായ മാറ്റങ്ങൾക്കു വിധേയമായിക്കൊണ്ടിരിക്കുന്നു. നിരവധി പരമ്പരാഗത മീൻപിടിത്ത കേന്ദ്രങ്ങളും ഇവിടെയുണ്ട്. ദേശീയോദ്യാനത്തിൽ ബോട്ടുമാർഗ്ഗം പ്രവേശിക്കുവാൻ സാധിക്കുന്നു. അനുഭവസമ്പന്നരായ ബോട്ട് ഡ്രൈവർമാരെ മാത്രമാണ് ഇവിടേയ്ക്കുള്ള സന്ദർശനത്തിന് ശുപാർശ ചെയ്യപ്പെടാറുള്ളത്.
അവലംബം
വർഗ്ഗം:ഫിന്നിഷ് ദേശീയോദ്യാനങ്ങൾ
അലൂമിനിയം മോണോക്ലോറൈഡ്
AlCl എന്ന രാസസൂത്രത്തോടുകൂടിയ മെറ്റൽ ഹാലൈഡാണ് അലുമിനിയം മോണോക്ലോറൈഡ്. ഒരു തന്മാത്രയെന്ന നിലയിൽ അലുമിനിയം മോണോക്ലോറൈഡിന് ഉയർന്ന താപനിലയിലും താഴ്ന്ന മർദ്ദത്തിലും മാത്രമേ നിലനില്പുള്ളു. അലുമിനിയം സമ്പന്നമായ ഒരു ലോഹസങ്കരം ഉരുക്കി അതിൽനിന്ന്  അലുമിനിയം പുടപാകം ( സ്മെൽറ്റിംഗ്)  ചെയ്തെടുക്കുന്ന   അൽകാൻ പ്രക്രിയയുടെ ഒരു ഘട്ടമായാണ് ഈ സംയുക്തം നിർമ്മിക്കുന്നത്. 1300 °C വരെ ചൂടാക്കിയ ഒരു റിയാക്ടറിൽ ലോഹസങ്കരം ഉരുക്കി അത്  അലുമിനിയം ട്രൈക്ലോറൈഡുമായി കലർത്തിയാൽ അലുമിനിയം മോണോക്ലോറൈഡിന്റെ വാതകം ഉത്പാദിപ്പിക്കപ്പെടുന്നു.
അവലംബം
വർഗ്ഗം:ക്ലോറൈഡുകൾ വർഗ്ഗം:അലൂമിനിയം സം‌യുക്തങ്ങൾ വർഗ്ഗം:All articles with unsourced statements
മലങ്കര ചെറുകിട ജലവൈദ്യുതപദ്ധതി
പ്രതിവർഷം 44 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് മലങ്കര ചെറുകിട ജലവൈദ്യുതപദ്ധതി ,. ഇടുക്കി ജില്ലയിലെ തൊടുപുഴയ്ക്കു സമീപം മുട്ടം ഗ്രാമപഞ്ചായത്തിലെ മുട്ടത്തു മലങ്കര അണക്കെട്ടിന് ചേർന്ന് താഴെയാണ്  പദ്ധതിയിലെ പവർ ഹൗസ് നിർമിച്ചിട്ടുള്ളത്, .2005 ഓഗസ്റ്റ്  6 നു ഇതു പ്രവർത്തനം തുടങ്ങി. പദ്ധതിയിൽ ഒരു  ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) മലങ്കര പവർ ഹൗസ്
വൈദ്യുതി ഉത്പാദനം
മലങ്കര ചെറുകിട ജലവൈദ്യുതപദ്ധതിയിൽ 3.5 മെഗാവാട്ടിന്റെ 3 ടർബൈനുകൾ (Kaplan Type -Koessler Gesmbh -Austria )     ഉപയോഗിച്ച് 10.5 മെഗാവാട്ട്   വൈദ്യുതി ഉത്പാദിപ്പിക്കുന്നു .ജ്യോതി ഇന്ത്യ ആണ് ജനറേറ്റർ. വാർഷിക ഉൽപ്പാദനം 44   MU ആണ്. 2005 ഓഗസ്റ്റ് 6  നു  ആദ്യ രണ്ടു   യൂണിറ്റുകൾ  കമ്മീഷൻ ചെയ്തു. 2005 ഓഗസ്റ്റ് 27 ന് മൂന്നാമത്തെ  യൂണിറ്റും കമ്മീഷൻ ചെയ്തു.
.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
സിട്രിക് ആസിഡ്
HOC(CO2H)(CH2CO2H)2 എന്ന രാസ സൂത്രവാക്യമുള്ള ഒരു ജൈവ സംയുക്തമാണ് സിട്രിക് ആസിഡ്. ഇത് നിറമില്ലാത്ത, ദുർബലമായ ഓർഗാനിക് അമ്ലമാണ്. സിട്രസ് പഴങ്ങളിൽ ഇത് സ്വാഭാവികമായി കാണപ്പെടുന്നു. ബയോകെമിസ്ട്രിയിൽ, ഇത്  എല്ലാ എയറോബിക് ജീവികളുടെയും മെറ്റബോളിസത്തിൻറെ  ഭാഗമായ സിട്രിക് ആസിഡ് സൈക്കിളിലെ ഒരു ഇന്റർമീഡിയറ്റാണ്.
പ്രതിവർഷം രണ്ട് ദശലക്ഷം ടൺ സിട്രിക് ആസിഡ് നിർമ്മിക്കപ്പെടുന്നു. ഇത് ഒരു അസിഡിഫയർ, സുഗന്ധം, കീലേറ്റിങ് ഏജന്റ് എന്നീ നിലകളിൽ വ്യാപകമായി ഉപയോഗിക്കുന്നു.
സിട്രിക് ആസിഡിൽ നിന്നാണ് സിട്രേറ്റ്  ഉണ്ടാവുന്നത്. ഇവ അകാർബണിക ലവണങ്ങൾ, എസ്റ്ററുകൾ, പോളിഅറ്റോമിക് അയോൺ എന്നിവയാകാം. ഉദാഹരണത്തിന്, ട്രൈസോഡിയം സിട്രേറ്റ്   ഒരു ലവണം ആണ്. ട്രൈഈഥൈൽ സിട്രേറ്റ് ഒരു എസ്റ്റർ. ഒരു ലവണത്തിന്റെ ഭാഗമാകുമ്പോൾ, സിട്രേറ്റ് അയോണിന്റെ സൂത്രവാക്യം or  എന്ന് എഴുതുന്നു.
കണ്ടെത്തലും ഉൽപ്പാദനവും
പലതരം പഴങ്ങളിലും പച്ചക്കറികളിലും പ്രത്യേകിച്ച് സിട്രസ് പഴങ്ങളിൽ സിട്രിക് ആസിഡ് ഉണ്ട്. നാരങ്ങയിലും സിട്രസ് പഴങ്ങളിലും ആസിഡിന്റെ ഉയർന്ന സാന്ദ്രതയുണ്ട്. ഉണങ്ങിയ പഴങ്ങളിൽ ഭാരത്തിന്റെ 8% വരെ ഇത് ഉൾക്കൊള്ളുന്നു (ഏകദേശം 47 g/L ജ്യൂസുകളിൽ ). സിട്രസ് പഴങ്ങളിൽ സിട്രിക് ആസിഡിന്റെ സാന്ദ്രത 0.005 mol/L മുതൽ ഓറഞ്ചിനും മുന്തിരിപ്പഴത്തിനും 0.005 mol/L വരെയാണ്. നാരങ്ങയിലും സിട്രസ് പഴങ്ങളിലും 0.30 mol/L വരെയും. ഈ മൂല്യങ്ങൾ വർഗ്ഗങ്ങൾക്കനുസരിച്ചും പഴങ്ങൾ വളരുന്ന സാഹചര്യങ്ങൾക്കനുസരിച്ചും വ്യത്യാസപ്പെട്ടിരിക്കുന്നു.
1784-ൽ രസതന്ത്രജ്ഞനായ കാൾ വിൽഹെം ഷീലെയാണ് സിട്രിക് ആസിഡ് ആദ്യമായി വേർതിരിച്ചെടുത്തത്. അദ്ദേഹം അതിനെ നാരങ്ങാനീരിൽ നിന്ന് ക്രിസ്റ്റലൈസ് ചെയ്തു.
ഇറ്റാലിയൻ സിട്രസ് പഴ വ്യവസായത്തെ അടിസ്ഥാനമാക്കി 1890-ൽ വ്യാവസായിക തോതിലുള്ള സിട്രിക് ആസിഡ് ഉൽപ്പാദനം ആരംഭിച്ചു. ജലാംശം ഉള്ള ചുണ്ണാന്പു (കാൽസ്യം ഹൈഡ്രോക്സൈഡ്)  ചേർത്ത്  നാരങ്ങാനീരിൽ നിന്ന്  കാത്സ്യം സിട്രേറ്റ്  ഖരപദാർഥമായി വേർതിരിച്ചെടുത്തു.. ഈ അവക്ഷിപ്തത്തെ  നേർപ്പിച്ച സൾഫ്യൂറിക് ആസിഡ് ഉപയോഗിച്ച് വീണ്ടും ആസിഡാക്കി മാറ്റി. 1893-ൽ സി. വെഹ്മർ പെൻസിലിയം പൂപ്പലിന് പഞ്ചസാരയിൽ നിന്ന് സിട്രിക് ആസിഡ് ഉത്പാദിപ്പിക്കാൻ കഴിയുമെന്ന് കണ്ടെത്തി. എന്നിരുന്നാലും, ഒന്നാം ലോകമഹായുദ്ധം ഇറ്റാലിയൻ സിട്രസ് കയറ്റുമതിയെ തടസ്സപ്പെടുത്തുന്നതുവരെ സിട്രിക് ആസിഡിന്റെ  മൈക്രോബിയൽ ഉത്പാദനം വ്യാവസായികമായി പ്രധാനമായിരുന്നില്ല.
1917-ൽ അമേരിക്കൻ ഭക്ഷ്യ രസതന്ത്രജ്ഞനായ ജെയിംസ് ക്യൂറി, ആസ്പർജില്ലസ് നൈജർ എന്ന പൂപ്പൽ ഉപയോഗിച്ച് കാര്യക്ഷമമായ രീതിയിൽ  സിട്രിക് ആസിഡ് ഉത്പാദിപ്പിക്കാമെന്ന് കണ്ടെത്തി. രണ്ട് വർഷത്തിന് ശേഷം ഫാർമസ്യൂട്ടിക്കൽ കമ്പനിയായ ഫൈസർ ഈ സാങ്കേതികവിദ്യ ഉപയോഗിച്ച് വ്യാവസായിക തലത്തിൽ ഉത്പാദനം ആരംഭിച്ചു. തുടർന്ന് 1929-ൽ സിട്രിക് ബെൽഗെയും ഉത്പാദനം ആരംഭിച്ചു. ഇന്നും വ്യാവസായികതലത്തിൽ സിട്രിക് ആസിഡ് ഉത്പാദനത്തിനുള്ള  പ്രധാന രീതി   എ. നൈജറിന്റെ കൾച്ചർ പഞ്ചസാര (സുക്രോസ്) അല്ലെങ്കിൽ ഗ്ലൂക്കോസ് അടങ്ങിയ മാധ്യമത്തിൽ വളർത്തിയെടുത്താണ്. പഞ്ചസാരയുടെ ഉറവിടം ഗോതമ്പ്‌ ധാന്യം മദ്യം, മൊളാസസ്, ഹൈഡ്രോലൈസ്ഡ് കോൺ സ്റ്റാർച്ച് അല്ലെങ്കിൽ മറ്റ് വിലകുറഞ്ഞ, പഞ്ചസാര ലായനി എന്നിവയാണ്. തത്ഫലമായുണ്ടാകുന്ന ലായനിയിൽ നിന്ന് പൂപ്പൽ ഫിൽട്ടർ ചെയ്ത ശേഷം, സിട്രിക് ആസിഡ്, കാൽസ്യം ഹൈഡ്രോക്സൈഡ് ഉപയോഗിച്ച് വേർപെടുത്തുമ്പോൾ കാൽസ്യം സിട്രേറ്റ് ലവണം ലഭിക്കുന്നു. അതിനുശേഷം കാൽസിയം സിട്രേറ്റിൽ നിന്ന് സൾഫ്യൂറിക് ആസിഡ് ഉപയോഗിച്ച് സിട്രിക് ആസിഡ് പുനർനിർമ്മിക്കുന്നു.
1977-ൽ, ലിവർ ബ്രദേഴ്സിന് സിട്രിക് ആസിഡിന്റെ രാസ സംശ്ലേഷണത്തിനുള്ള പേറ്റന്റ് ലഭിച്ചു. അക്കോണിറ്റിക് അല്ലെങ്കിൽ ഐസോസിട്രേറ്റ്/അലോഐസോസിട്രേറ്റുകളുടെ  കാൽസ്യം ലവണങ്ങളെ  ഉയർന്ന മർദ്ദത്തിനു വിധേയമാക്കിക്കൊണ്ടുള്ള പ്രക്രിയയാണ്  ഇത്. പൂർണതോതിൽ സിട്രിക് ആസിഡ്  ലഭ്യമാകുന്ന ഈ രീതി  പ്രത്യക്ഷത്തിൽ  ജൈവഎൻസൈമുകളുടെ സഹായമില്ലാതെ വിപരീതദിശയിൽ നടക്കുന്ന  ക്രെബ്സ് സൈക്കിൾ റിയാക്ഷൻ ആണെന്നു തോന്നും. ( റിവേഴ്സ് നോൺ എൻസൈമാറ്റിക് ക്രെബ് സൈക്കിൾ റിയാക്ഷൻ).
2018-ൽ ആഗോള ഉൽപ്പാദനം 2,000,000 ടണ്ണിൽ അധികമായിരുന്നു. ഈ വോളിയത്തിന്റെ 50% ത്തിലധികം ചൈനയിലാണ് നിർമ്മിച്ചത്. പാനീയങ്ങളിൽ അസിഡിറ്റി റെഗുലേറ്ററായി 50%, മറ്റ് ഭക്ഷണ പ്രയോഗങ്ങളിൽ 20%, ഡിറ്റർജന്റ് ആപ്ലിക്കേഷനുകൾക്കായി 20%, സൗന്ദര്യവർദ്ധക വസ്തുക്കൾ, ഫാർമസ്യൂട്ടിക്കൽസ്, കെമിക്കൽ വ്യവസായം എന്നിവയിൽ ഭക്ഷണം ഒഴികെയുള്ള പ്രയോഗങ്ങൾക്കായി 10% ഉപയോഗിച്ചു.
ഭക്ഷണവും വെള്ളവും
ശക്തമായ ഭക്ഷ്യയോഗ്യമായ ആസിഡുകളിൽ ഒന്നായതിനാൽ, സിട്രിക് ആസിഡിന്റെ പ്രബലമായ ഉപയോഗം ഭക്ഷണ പാനീയങ്ങളിൽ, പ്രത്യേകിച്ച് ശീതളപാനീയങ്ങളിലും മിഠായികളിലും സ്വാദ് വർദ്ധിപ്പിക്കാനും കേടു വരാതെ സൂക്ഷിക്കുന്ന വസ്തുവുമാണ്. യൂറോപ്യൻ യൂണിയനിൽ ഇത് E സംഖ്യ E330 കൊണ്ട് സൂചിപ്പിക്കുന്നു. വിവിധ ലോഹങ്ങളുടെ സിട്രേറ്റ് ലവണങ്ങൾ ആ ധാതുക്കളെ ജൈവശാസ്ത്രപരമായി ലഭ്യമായ രൂപത്തിൽ പല ഭക്ഷണപദാർത്ഥങ്ങളിലും എത്തിക്കാൻ ഉപയോഗിക്കുന്നു. സിട്രിക് ആസിഡിൽ 100 ഗ്രാമിന് 247 കിലോ കലോറി ഉണ്ട്. യുണൈറ്റഡ് സ്റ്റേറ്റ്സിൽ, യുണൈറ്റഡ് സ്റ്റേറ്റ്സ് ഫാർമക്കോപ്പിയ (യുഎസ്പി) പ്രസിദ്ധീകരിക്കുന്ന ഫുഡ് കെമിക്കൽസ് കോഡെക്സാണ് സിട്രിക് ആസിഡിനെ ഭക്ഷ്യ അഡിറ്റീവായി നിർവ്വചിച്ചിരിക്കുന്നത്.
കൊഴുപ്പ് വേർപെടുത്താതിരിക്കാൻ ഐസ്ക്രീമിൽ ഒരു എമൽസിഫൈയിംഗ് ഏജന്റായി സിട്രിക് ആസിഡ് ചേർക്കാം. സുക്രോസ് ക്രിസ്റ്റലൈസേഷൻ തടയാൻ പാചകക്കുറിപ്പുകളിൽ കാരമലിനു പകരം നാരങ്ങ നീര് ചേർക്കാം. സിട്രിക് ആസിഡ് സോഡിയം ബൈകാർബണേറ്റിനൊപ്പം വിപുലമായ രീതിയിൽ ഭക്ഷിക്കുന്നതിനും (ഉദാ. പൊടികളും ഗുളികകളും) വ്യക്തിഗത പരിചരണത്തിനും (ഉദാ: ബാത്ത് ലവണങ്ങൾ, ബാത്ത് ബോംബുകൾ, ഗ്രീസ് വൃത്തിയാക്കൽ) എഫർവെസൻറ്റ് ഫോർമുലകളിൽ ഉപയോഗിക്കുന്നു. ടേബിൾ ഉപ്പിന്റെ ഭൗതികമായ സാമ്യം കാരണം ഉണക്കി പൊടിച്ച രൂപത്തിൽ സിട്രിക് ആസിഡ് സാധാരണയായി വിപണികളിലും പലചരക്ക് സാധനങ്ങളിലും "പുളിരസമുള്ള ഉപ്പ്" എന്ന പേരിൽ വിൽക്കുന്നു. ശുദ്ധമായ ആസിഡ് ആവശ്യമുള്ള വിനാഗിരി അല്ലെങ്കിൽ നാരങ്ങ നീര് എന്നിവയ്‌ക്ക് പകരമായി ഇത് പാചക പ്രയോഗങ്ങളിൽ ഉപയോഗിക്കുന്നു. സാധാരണ അടിസ്ഥാന ചായത്തിന്റെ പിഎച്ച് നില സന്തുലിതമാക്കാൻ ഫുഡ് കളറിംഗിൽ സിട്രിക് ആസിഡ് ഉപയോഗിക്കാം.
ക്ലീനിംഗ് ആൻഡ് ചേലേറ്റിംഗ് ഏജന്റ്
സിട്രിക് ആസിഡ് ഒരു മികച്ച ചേലേറ്റിംഗ് ഏജന്റാണ്. ലോഹങ്ങളുടെ ബന്ധനത്തിലൂടെ ഇതിനെ ലയിക്കാൻ സഹായിക്കുന്നു. ബോയിലറുകളിൽ നിന്നും ബാഷ്പീകരണ യന്ത്രങ്ങളിൽ നിന്നും കുമ്മായ സ്കെയിൽ അടിഞ്ഞുകൂടുന്നത് നീക്കം ചെയ്യാനും കുറയ്ക്കാനും ഇത് ഉപയോഗിക്കുന്നു. വെള്ളം ശുദ്ധീകരിക്കാൻ ഇത് ഉപയോഗിക്കാം. ഇത് സോപ്പുകളുടെയും അലക്കൽ ഡിറ്റർജന്റുകളുടെയും ഫലപ്രാപ്തി മെച്ചപ്പെടുത്തുന്നതിന് ഉപയോഗപ്രദമാക്കുന്നു. കടുപ്പമുള്ള വെള്ളത്തിലെ ലോഹങ്ങളെ ചിലേറ്റ് ചെയ്ത് ക്ലീനർ നുരയെ ഉൽപ്പാദിപ്പിക്കുകയും വെള്ളം മൃദുവാക്കാതെ നന്നായി പ്രവർത്തിക്കുകയും ചെയ്യുന്നു. ചില ബാത്ത്റൂം, അടുക്കള വൃത്തിയാക്കൽ ലിക്വിഡുകളിൽ സിട്രിക് ആസിഡ് സജീവ ഘടകമാണ്. സിട്രിക് ആസിഡിന്റെ ആറ് ശതമാനം സാന്ദ്രതയുള്ള ഒരു ലായനി സ്‌ക്രബ്ബ് ചെയ്യാതെ തന്നെ ഗ്ലാസിലെ കഠിനമായ വെള്ളത്തിന്റെ കറ നീക്കംചെയ്യും. മുടിയിൽ നിന്ന് മെഴുക്ക് കഴുകാനും കളർ ചെയ്യാനും ഷാംപൂവിൽ സിട്രിക് ആസിഡ് ഉപയോഗിക്കാം. 1940-കളിലെ മാൻഹട്ടൻ പ്രോജക്ടിന്റെ സമയത്ത് ലാന്തനൈഡുകളുടെ മൊത്തത്തിലുള്ള അയോൺ-എക്സ്ചേഞ്ച് വേർതിരിക്കലിനായി ഉപയോഗിച്ച ആദ്യത്തെ വിജയകരമായ എലുവന്റായിരുന്നു സിട്രിക് ആസിഡ്. 1950-കളിൽ, അത് വളരെ കാര്യക്ഷമമായ EDTA ഉപയോഗിച്ച് മാറ്റിസ്ഥാപിച്ചു.
വ്യവസായത്തിൽ, സ്റ്റീലിൽ നിന്നും തുരുമ്പ് അലിയിക്കുന്നതിനും കൂടാതെ സ്റ്റെയിൻലെസ് സ്റ്റീലുകളിൽ പാസ്സിവേറ്റ് ചെയ്യാനും ഇത് ഉപയോഗിക്കുന്നു.
അവലംബം
വർഗ്ഗം:അമ്ലങ്ങൾ വർഗ്ഗം:ഇ-നമ്പർ അഡിറ്റീവുകൾ
ഊർപ്പം
മധ്യരേഖാപ്രദേശങ്ങളിൽ വ്യാപകമായി കാണുന്ന ഒരു കുറ്റിച്ചെടിയാണ് ഊർപ്പം. . ഇതിനെ ഒരു കളയായി കരുതുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
ദ സെൽ ഔട്ട്
ലോസ് ആഞ്ജലിസിന്റെ പശ്ചാത്തലത്തിൽ അമേരിക്കൻ നോവലിസ്റ്റായ പോൾ ബീറ്റി എഴുതിയ നോവലാണ് ദ സെൽ ഔട്ട്. ഈ നേവലിനാണ് 2016ലെ മാൻ ബുക്കർ പുരസ്‌ക്കാരം ലഭിച്ചത്. ബീറ്റിയുടെ നാലാമത്തെ നോവലാണ് ദ സെൽ ഔട്ട്. നാഷണൽ ബുക്ക് ക്രിട്ടിക്‌സ് സർക്കിൾ പുരസ്‌കാരവും ഈ നോവലിന് ലഭിച്ചിരുന്നു.
ഇതിവൃത്തം
ബൊൺബൊൺ എന്ന ആഫ്രോ-അമേരിക്കക്കാരന്റെ സാങ്കല്പികജീവിതവും അമേരിക്കയിലെ വംശീയ പ്രശ്‌നങ്ങളുമാണ് നോവലിന്റെ ഇതിവൃത്തം.
അവലംബം
വർഗ്ഗം:നോവലുകൾ വർഗ്ഗം:21-ആം നൂറ്റാണ്ടിലെ നോവലുകൾ
ലഘുസംയോജന രാസപ്രവർത്തനം
ഒരു രാസപ്രവർത്തനത്തിൽ രണ്ടോ അതിലധികമോ വസ്തുക്കൾ സംയോജിച്ച് ഒരു സംയുക്തം ഉണ്ടാകുന്ന പ്രവർത്തനത്തെ ലഘുസംയോജനം എന്നു പറയുന്നു. A, B എന്ന രണ്ടു വസ്തുക്കൾ സംയോജിച്ച് എന്ന AB സംയുക്തം ഉണ്ടാകുന്നത് ഇതിനുദാഹരണമാണ്. അത്തരം പ്രവർത്തനത്തെ ഇനിപ്പറയുന്ന രൂപത്തിന്റെ സമവാക്യങ്ങളാൽ പ്രതിനിധീകരിക്കുന്നു: X + Y → XY (A+B → AB)
രണ്ടോ അതിലധികമോ മൂലകങ്ങൾ ചേർന്ന് ഒരു സംയുക്തം രൂപപ്പെടുന്നതിനെ കോമ്പിനേഷൻ റിയാക്ഷൻ എന്ന് വിളിക്കുന്നു. മറ്റൊരു വിധത്തിൽ പറഞ്ഞാൽ, രണ്ടോ അതിലധികമോ മൂലകങ്ങളോ സംയുക്തങ്ങളോ ഒരൊറ്റ സംയുക്തം രൂപപ്പെടുന്ന തരത്തിൽ പ്രതിപ്രവർത്തിക്കുമ്പോൾ, സംഭവിക്കുന്ന രാസപ്രവർത്തനത്തെ കോമ്പിനേഷൻ റിയാക്ഷൻ എന്ന് വിളിക്കുന്നു. ) ഒരു കോമ്പിനേഷൻ റിയാക്ഷനിൽ പ്രത്യേക എണ്ണം അഭികാരകങ്ങളില്ല.
കോമ്പിനേഷൻ റിയാക്ഷൻ സാധാരണയായി എക്സോതെർമിക് ആണ്. കാരണം പ്രതിപ്രവർത്തനങ്ങൾക്കിടയിൽ ബോണ്ട് രൂപപ്പെടുമ്പോൾ താപം പുറത്തുവരുന്നു. ഉദാഹരണത്തിന്,
Ba + F2 → BaF2
മഗ്നീഷ്യം + ഓക്സിജൻ → മഗ്നീഷ്യം ഓക്സൈഡ്
2Mg + O2 → 2Mg0
അയൺ + സൾഫർ → അയൺ സൾഫൈഡ്
Fe + S → FeS
അവലംബം
വർഗ്ഗം:രാസ പ്രവർത്തനങ്ങൾ
കാലം മാറുന്നു
1955-ൽ പുറത്തിറങ്ങിയ മലയാള ചലച്ചിത്രമാണ് കാലം മാറുന്നു. കൈലാസ് പിക്ചേർസിനു വേണ്ടി കെ.കെ. നാരായണൻ നിർമിച്ച ഈ ചിത്രം സംവിധാനം ചെയ്തത് ആർ. വേലപ്പനാണ്. ഓ.എൻ.വി. കുറുപ്പും, തിരുനയിനാർകുറിച്ചിയും കൂടി എഴുതിയ ഗാനങ്ങൾക്ക് ജി. ദേവരാജനും, ബ്രദർ ലക്ഷ്മണനും ഈണം പകർന്നു. ആർ. വേലപ്പനും, കെ. രാജഗോപാലും ചേർന്ന് ഛായാഗ്രഹണവും, കൃഷ്ണൻ ഇളമൺ ശബ്ദലേഖനവും, എം.വി. കൊച്ചാപ്പു കലാസംവിധാനവും, സി.വി. ശങ്കർ വേഷവിധാനവും നിർവഹിച്ചു. തെക്കൻ കേരളത്തിൽ കൈലാസ് ഫിലിംഡിസ്ട്രിബ്യൂട്ടേഴ്സും, വടക്ക് ചന്ദ്രതാരാപിക്ചേഴ്സും വിതരണം നടത്തി. ഈ ചിത്രം 1955 ഏപ്രിൽ 21- ന് പ്രദർശനത്തിനെത്തി.
പിന്നണിഗായകർ
കെ. സുലോചന കെ. ലീല കെ.എസ്. ജോർജ്ജ് കമുകറ പുരുഷോത്തമൻ കവിയൂർ രേവമ്മ ലളിത തമ്പി ലക്ഷ്മി
പുറത്തേക്കുള്ള കണ്ണികൾ
വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ വർഗ്ഗം:ഓ എൻ വി- ദേവരാജൻ ഗാനങ്ങൾ വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
കച്ചം
വർഗ്ഗം:കേരളചരിത്രം
ആൻ സി റോബർട്ട്സ്
ആൻ ക്രിസ്റ്റീൻ റോബർട്ട്സ് (Anne Christine Roberts‌) ഒരു അമേരിക്കൻ ഇന്റർവെൻഷണൽ റേഡിയോളജിസ്റ്റാണ്. ഗർഭാശയ ധമനികളിലൂടെ നാവിഗേഷൻ സുഗമമാക്കുന്നതിന് രൂപകൽപ്പന ചെയ്തിട്ടുള്ളതും നിലവിൽ ഗർഭാശയ ധമനികളുടെ എംബോളൈസേഷൻ നടപടിക്രമങ്ങൾക്കായി വ്യാപകമായി ഉപയോഗിക്കുന്നതുമായ കത്തീറ്ററായ റോബർട്ട്സ് യൂട്ടറൈൻ കത്തീറ്റർ (RUC) കണ്ടുപിടിച്ചത് അവരാണ് എന്ന ബഹുമതിയുണ്ട്. സൊസൈറ്റി ഓഫ് ഇന്റർവെൻഷണൽ റേഡിയോളജിയുടെ (എസ്‌ഐആർ) (1996-1997) പ്രസിഡന്റായും സേവനമനുഷ്ഠിച്ച അവർ സൊസൈറ്റിയുടെ പ്രസിഡന്റാകുന്ന രണ്ടാമത്തെ വനിതയായിരുന്നു.
ആദ്യകാല ജീവിതവും വിദ്യാഭ്യാസവും
1982 -ൽ സാൻ ഡീഗോയിലെ കാലിഫോർണിയ സർവകലാശാലയിൽ നിന്ന് (UCSD) റോബർട്ട്സ് മെഡിക്കൽ ബിരുദം നേടി. 1983-ൽ സീഡാർസ്-സിനായ് മെഡിക്കൽ സെന്ററിൽ പ്രസവചികിത്സയിലും ഗൈനക്കോളജിയിലും ഒരു ഇന്റേൺ വർഷം പൂർത്തിയാക്കിയ ശേഷം, 1986-ൽ മസാച്ചുസെറ്റ്സ് ജനറൽ ഹോസ്പിറ്റലിൽ ഡയഗ്നോസ്റ്റിക് റേഡിയോളജിയിൽ റെസിഡൻസി പൂർത്തിയാക്കി. തുടർന്ന് 1986 മുതൽ 1987 വരെ മസാച്ചുസെറ്റ്സ് ജനറൽ ഹോസ്പിറ്റലിൽ വാസ്കുലർ റേഡിയോളജിയിൽ ഫെലോഷിപ്പ് നേടി അവർ.
ജോലിയും ഗവേഷണവും
റോബർട്ട്സ് ഇന്റർവെൻഷണൽ റേഡിയോളജി മേഖലയിലെ ഒരു നേതാവാണ്, മുമ്പ് 1997 ൽ എസ്‌ഐ‌ആറിന്റെ പ്രസിഡന്റായും 2015 ൽ അമേരിക്കൻ കോളേജ് ഓഫ് റേഡിയോളജിയുടെ (എസിആർ) വൈസ് പ്രസിഡന്റായും യുസിഎസ്‌ഡിയിലെ റേഡിയോളജി വിഭാഗത്തിന്റെ എക്‌സിക്യൂട്ടീവ് വൈസ് ചെയറായും സേവനമനുഷ്ഠിച്ചിട്ടുണ്ട്. 2002 മുതൽ 2010 വരെ. അവർ നിലവിൽ യുസിഎസ്ഡിയിലെ ക്ലിനിക്കൽ റേഡിയോളജി പ്രൊഫസറും വാസ്കുലർ ആൻഡ് ഇന്റർവെൻഷണൽ റേഡിയോളജി വിഭാഗത്തിന്റെ മേധാവിയുമാണ്.
റോബർട്ട്‌സിന്റെ ഗവേഷണം കാർഡിയോവാസ്‌കുലാർ, ഇന്റർവെൻഷണൽ റേഡിയോളജി മേഖലയിലാണ് ശ്രദ്ധ കേന്ദ്രീകരിച്ചിരിക്കുന്നത്. അവളുടെ പ്രവർത്തനങ്ങളിൽ ഇൻഫീരിയർ വെന കാവ ഫിൽട്ടറുകൾ, ബ്രോങ്കിയൽ ആർട്ടറി എംബോളൈസേഷൻ, പീഡിയാട്രിക് ലിവർ ട്രാൻസ്പ്ലാൻറ് പ്രോഗ്രാമുകളിൽ ഇന്റർവെൻഷണൽ റേഡിയോളജിയുടെ പങ്ക് എന്നിവ ഉൾപ്പെടുന്നു.
അവരുടെ പ്രവർത്തനങ്ങൾ നിരവധി അവാർഡുകൾ അംഗീകരിച്ചിട്ടുണ്ട്. അവൾ ACR, SIR എന്നിവയുടെ ഫെല്ലോ ആണ്. 2003-ൽ, സാൻ ഡീഗോ ബിസിനസ് ജേർണലിൽ നിന്ന് റോബർട്ട്‌സിന് ബിസിനസ് വുമൺ ഓഫ് ദ ഇയർ അവാർഡ് ലഭിച്ചു. 2015 ൽ, ഇന്റർവെൻഷണൽ റേഡിയോളജി മേഖലയിലെ ഏറ്റവും ഉയർന്ന ബഹുമതിയായ സൊസൈറ്റി ഓഫ് ഇന്റർവെൻഷണൽ റേഡിയോളജിയുടെ സ്വർണ്ണ മെഡൽ അവർക്ക് ലഭിച്ചു.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ
കരിമുട്ടം ദേവി ക്ഷേത്രം
കായംകുളം കരിമുട്ടം ദേവി ക്ഷേത്രം മധ്യ തിരുവിതാംകൂറിലെ പ്രധാന കളരി ദേവതാ ക്ഷേത്രമായ കരിമുട്ടം ദേവി ക്ഷേത്രം കായംകുളം നഗരഹൃദയത്തിൽ നിന്നും 3 KM വടക്ക് കിഴക്കായി സ്ഥിതി ചെയ്യുന്നു. ഉഗ്രമൂർത്തിയായ ഭദ്രകാളി നാല് കരകളുടെ ദേശ ദേവതയായി ഇവിടെ കുടികൊള്ളുന്നു എന്നാണ് സങ്കല്പം.
കൊടിമരമോ കൊടിയേറ്റമോ ഇല്ലാതെ പടഹാദി ക്രമത്തിൽ ഉത്സവം നടത്തപ്പെടുന്ന ക്ഷേത്രത്തിൽ തിരുമുമ്പിലെ കളരിത്തറ പരിശുദ്ധ സങ്കേതമായി കണക്കാക്കപ്പെടുന്നു. കാലഗണന സാധ്യമാകാത്ത തരത്തിലുള്ള അതിപുരാതനമായ കരിങ്കൽ ലിഖിതങ്ങൾ ഉണ്ടായിരുന്ന കളരിത്തറ കാലക്രമേണ പൊളിച്ചു മാറ്റപ്പെട്ടതിനെ തുടർന്ന് ദേവപ്രശ്ന വിധി പ്രകാരം പിന്നീട് നിർമ്മിച്ച കളരിത്തറയാണ് ക്ഷേത്രത്തിന് തിരുമുമ്പിൽ ബലിക്കൽ പുരക്കും ആന കൊട്ടിലിനുമിടയിലായി ഇന്ന് കാണപ്പെടുന്നത്.
ഉത്സവങ്ങൾ
മേടം ഒന്നിന് ആരംഭിച്ച് പത്താമുദയ ദിവസമായ മേടം പത്തിന് സമാപിക്കുന്ന പത്ത് ദിവസത്തെ ഉത്സവം പ്രധാനമായി ആഘോഷിക്കപ്പെടുന്നു. ബുദ്ധ സംസ്കാരത്തിൻ്റെ തിരുശേഷിപ്പുകൾ എന്ന് വിശേഷിപ്പിക്കപ്പെടുന്ന കെട്ടുകാഴ്ചകൾ ഓണാട്ടുകരയിലെ മറ്റ്മ ക്ഷേത്രങ്ങളിലെ പോലെ ഇവിടുത്തെ ഉത്സവത്തിൻ്റെയും പ്രധാന കാഴ്ചയാണ്. ക്ഷേത്ര കലകളും പുതിയ തലമുറയിലെ കലാരൂപങ്ങളും അരങ്ങ് നിറയുന്ന ഉത്സവദിവസങ്ങളിൽ രണ്ട് വേദികളിലായാണ് കലാ പരിപാടികൾ നടത്തപ്പെടുന്നത്. അക്ഷരശ്ലോക സദസുകൾ, പാoകം, ഓട്ടൻ തുള്ളൽ, ചാക്യാർകൂത്ത്, തിരുവാതിര കളി, സോപാന സംഗീത സദസ്, തീയ്യാട്ട്, കളരിപ്പയറ്റ് പ്രദർശനങ്ങൾ തുടങ്ങിയവ മതിൽ കെട്ടിനുള്ളിൽ നടക്കുമ്പോൾ ഉത്സവ രാത്രികളിൽ പുറത്തെ വേദിയിൽ പുതിയ തലമുറയുടെ ഹരമായ കലാവിരുന്നുകളും നടത്തപ്പെടുന്നു. കൂടാതെ എട്ടാം ഉത്സവ ദിവസം സമീപ സ്ഥലങ്ങളിലെ ക്ഷേത്രങ്ങളിലെ ഭഗവതിമാർ കരിമുട്ടത്തമ്മയുടെ മണ്ണിലേക്ക് എഴുന്നള്ളി ഉത്സവം കൂടാനെത്തുന്ന ദേവസംഗമവും ഭക്തർക്ക് അവാവ്യമായ അനുഭൂതി പകരുന്നതാണ്.
ഇതു കൂടാതെ നവരാത്രി ദിവസങ്ങളിൽ എല്ലാ ദിവസവും നടക്കുന്ന സംഗീത ആരാധനയും മകരത്തിലെ പറ- കര അൻപൊലി എഴുന്നള്ളത്തുകളും പൊങ്കാലയും വൃശ്ചികമാസത്തിലെ എതിരേൽപ്പ് ഉത്സവങ്ങൾ, തൃക്കാർത്തിക, മണ്ഡല കാലത്തെ 51 വിളക്ക്, പതിറ്റാണ്ടുകളായി പ്രവർത്തിച്ചു വരുന്ന അമ്മമാരുടെ കൂട്ടായ്മയായ പൗർണമി സംഘത്തിൻ്റെ നേതൃത്വത്തിലുള്ള നവാഹം, വിനായക ചതുർത്ഥി ദിവസത്തെ 1008 നാളികേരത്തിൻ്റെ മഹാഗണപതി ഹോമം തുടങ്ങിയവയും ക്ഷേത്രത്തിലെ വിശേഷ ഉത്സവങ്ങളാണ്. കൂടാതെ ഭരണി നാളുകളിൽ ഗുരുതിയും നടന്നു വരുന്നു.
തിരുവിതാംകൂർ ദേവസ്വം ബോർഡിൻ്റെ അധീനതയിലുള്ള ക്ഷേത്രത്തിൻ്റെ തന്ത്രം ഇരിങ്ങാലക്കുട കുണ്ടിൽ മല്ലിശ്ശേരി ഇല്ലത്തിനാണ്. ക്ഷേത്രത്തിന് ചുറ്റുമുള്ള പ്രദേശങ്ങളെ തെക്കെ കര, വടക്കെ കര, കിഴക്കെ കര, പടിഞ്ഞാറെ കര എന്നിങ്ങനെ നാലായി തിരിച്ചിരിക്കുന്നതും നാല് കരകളിലുമുള്ള കരകമ്മിറ്റികളും ഭക്തജന കൂട്ടായ്മകളും ക്ഷേത്ര ഉപദേശക സമിതിയും ക്ഷേത്രത്തിൽ ഒരേ മനസോടെ പ്രവർത്തിച്ചു വരുന്നു.
എത്തിപ്പെടാനുള്ള വഴി
അടുത്ത റെയിൽവേ സ്റ്റേഷനും (2 KM) ബസ്സ്റ്റാൻ്റും (3 KM) കായംകുളമാണ്.
ജേർണി ടു കരാബാഖ്
ജേർണി ടു കരാബാഖ് ജോർജ്ജിയൻ എഴുത്തുകാരനായിരുന്ന അകാ മോർച്ചിലാഡ്സേ 1992 ൽ എഴുതിയ നോവലാണ്. മോർച്ചിലാഡ്സേയുടെ ആദ്യത്തെ അറിയപ്പെടുന്ന ഈ നോവൽ പുറത്തിറങ്ങിയപ്പോൾത്തന്നെ മികച്ച വില്പന നേടിയിരുന്നു. 2005 ൽ പ്രസിദ്ധ സംവിധായകനായിരുന്ന ലിവാൻ ടുട്ബെറിഡ്‍സെ ഈ നോവലിനെ ആസ്പദമാക്കി ഒരു ചലച്ചിത്രം നിർമ്മിച്ചിരുന്നു.
കഥാസന്ദർഭം
ജിയോ എന്ന ജോർജ്ജിയൻ യുവാവ് ഒരു അഭിസാരികയുമായി പ്രണയത്തിലാകുകയും തന്റെ ജീവിതത്തിലെ സന്തോഷകരമായ രണ്ടു മാസങ്ങൾ അവരുമായി ചിലവഴിക്കുകയും ചെയ്യുന്നു. പിതാവിന്റെ പ്രേരണയാൽ ഈ ബന്ധത്തിൽനിന്നു പിന്തിരിയുവാൻ അയാൾ നിർബന്ധിതനാകുകയും അയാളെ വിഷാദം ബാധിക്കുകയും ചെയ്യുന്നു. നാട്ടിലേയ്ക്കുള്ള യാത്രാമദ്ധേ അസർബൈജാനിൽനിന്നു മയക്കു മരുന്ന് കച്ചവടം ചെയ്യുവാൻ ആഗ്രഹിക്കുന്ന ഒരു സുഹൃത്തുമായി അതിർത്തിയിലൂടെ യാത്ര ചെയ്യുകയും ഒരു വിദൂരപാതയിലൂടെ കടന്നു പോകവേ അസർബൈജാൻ പട്രോൾ വിഭാഗത്താൽ അറസ്റ്റു ചെയ്യപ്പെടുകയും ചെയ്യുന്നു. യുദ്ധത്തിന്റെ മൂർദ്ധന്യതയിലുള്ള കാരാബാഖിലാണ് അവർ എത്തിച്ചേർന്നത്. ടിബ്ലിസിയിൽനിന്നുള്ള യുവാക്കൾക്ക് എന്താണ് സംഭവിക്കുന്നതെന്ന് പിടികിട്ടിയില്ല. അവരുടെ കാറും കയ്യിലുള്ള പണവും പിടിച്ചെടുക്കപ്പെടുകയും അർമേനിയൻ തടവുകാരെ പാർപ്പിച്ചിട്ടുള്ള സെല്ലിലേയ്ക്ക് അടയ്ക്കപ്പെടുകയും ചെയ്യുന്നു. നാളുകൾ വളരെ വേഗം കടന്നു പൊയ്കൊണ്ടിരുന്നു. അർമേനിയൻ കലാപകാരികൾ ജയിൽപ്പുള്ളികളെ മോചിതരാക്കുകയും ജിയോ ഒരു അർമേനിയൻ ഗ്രാമത്തിലെത്തിപ്പെടുകയും ചെയ്തു. അവിടെ അവന്റെ ഓരോ നീക്കങ്ങളും ശ്രദ്ധിക്കപ്പെടുന്നുണ്ടായിരുന്നു. റഷ്യൻ പത്രപ്രവർത്തകർ ഈ ഗ്രാമം സന്ദർശിക്കുന്നവേളയിൽ ജിയോയും രണ്ട് അസർബൈജാനി തടവുകാരും ഒരു റഷ്യൻ ബന്ദിയും ചേർന്ന് അവിടെനിന്നു രക്ഷപ്പെട്ട്  സുരക്ഷിതമായി അസർബൈജാനി മേഖലയിലെത്തുകയും ജിയോയ്ക്ക് അവിടെ വീരോചിതമായ സ്വീകരണം ലഭിക്കുകയും ചെയ്യുന്നു. പണം മാത്രമേ അവർക്കു നഷ്ടപ്പെട്ടിരുന്നുള്ളു. സുഹൃത്തുമായി കണ്ടുമുട്ടുകയും അയാൾ ജിയോയ്ക്ക് നഷ്ടപരിഹാരമെന്ന നിലയില് ഒരു തോക്കും ഒരു പായ്ക്കറ്റ് മയക്കുമരുന്നു നൽകുന്നു. ടിബ്ലിസിയിൽ ജിയോ തന്റെ പഴയ ജീവിതത്തിലേയ്ക്കു മടങ്ങിയെത്തുന്നു.
അവലംബം
വർഗ്ഗം:ജോർജിയൻ നോവലുകൾ
ചെന്നൈ മാസ് റാപ്പിഡ് ട്രാൻസിറ്റ് സിസ്റ്റം
ചെന്നൈ സബർബൻ റെയിൽവേയുടെ പാതകളിൽ ഒന്നാണ് മാസ് റാപ്പിഡ് ട്രാൻസിറ്റ് സിസ്റ്റം. ചെന്നൈ ബീച്ചിൽനിന്നും വേളച്ചേരി വരെ സബർബൻ (എമു) തീവണ്ടികൾ ഓടുന്നു. ചെന്നൈ സെൻട്രൽ, ചെന്നൈ ബീച്ച് എന്നീ തീവണ്ടി നിലയങ്ങളും ചെന്നൈയുടെ കേന്ദ്ര, കിഴക്കൻ ഭാഗങ്ങളും ബന്ധിപ്പിക്കുന്നു.
റൂട്ട്
പ്രധാന നിലയങ്ങൾ: ചെന്നൈ ബീച്ച് - ചെന്നൈ കോട്ട - പാർക്ക്ടൗൺ (ചെന്നൈ സെൻട്രൽ തീവണ്ടി നിലയം) - ചേപ്പാക്കം - തിരുമയിലൈ (മൈലാപ്പൂർ) - ഇന്ദിരാ നഗർ - വേളച്ചേരി (19.34 കിലോമീറ്റർ)
ചെന്നൈ ബീച്ച് മുതൽ പാർക്ക്ടൗൺ വരെ പാത തറനിരപ്പിലാണ്. ശേഷം പാത റോഡിനേക്കാൾ ഉയരത്തിലും. ഭാവിയിൽ പാത സെന്റ് തോമസ് മൗണ്ട് വരെ നീട്ടും. അതോടെ 21 നിലയങ്ങളുണ്ടാകും.
പ്രവർത്തനം
തിങ്കൾ - ശനി ദിവസങ്ങളിൽ ചെന്നൈ ബീച്ചിൽനിന്നും വേളച്ചേരിയിലേക്ക് 67 തീവണ്ടികളും തിരിച്ച് 67 തീവണ്ടികളും പ്രവർത്തിക്കുന്നു. ആദ്യ തീവണ്ടി ബീച്ചിൽനിന്നും 4:15-നും അവസാനത്തേത് 9:35-നും തിരിക്കുന്നു. വേളാച്ചേരിയിൽനിന്നും ആദ്യ തീവണ്ടി 5:00-നും അവസാനത്തേത് 10:20-നും തിരിക്കുന്നു. യാത്രാസമയം 45 മിനുട്ടാണ്. (ഞായറാഴ്ചകളിൽ വ്യത്യാസമുണ്ടാകാം.) സബർബൻ യാത്രികരിൽ 19% പേർ ഉപയോഗിക്കുന്നത് എം. ആർ. റ്റീ. എസ്. പാതയാണ്. പ്രതീക്ഷിച്ചതിന്റെ 25% യാത്രക്കാരേ ഈ പാതയ്ക്ക് ലഭിച്ചിട്ടുള്ളു. ദിവസവും 15 ലക്ഷം രൂപയുടെ നഷ്ടം ഉണ്ടാക്കുന്നു.
എമു തീവണ്ടികൾ മാത്രമാണ് ഈ പാതയിൽ ഓടുന്നത്. 6 മുതൽ 9 വരെ ബോഗികൾ ഉണ്ടാകും.
ടിക്കറ്റ്
2-ആം ക്ലാസിൽ എല്ലാ യാത്രകൾക്കും 5 രൂപയാണ് നിരക്ക്. 1-ആം ക്ലാസിൽ 10 കിലോമീറ്റർ വരെ 45 രൂപയും 15 കിലോമീറ്റർ വരെ 55 രൂപയും 20 കിലോമീറ്റർ വരെ 80 രൂപയും ഈടാക്കുന്നു. കുട്ടികൾക്ക് 15 കിലോമീറ്റർ വരെ 45 രൂപയും 20 കിലോമീറ്റർ വരെ 55 രൂപയുമാണ് നിരക്ക്. സെന്റ് തോമസ് മൗണ്ട് വരെ പാത നീട്ടിക്കഴിഞ്ഞാൽ 20 കിലോമീറ്ററിൽ കൂടുതലുള്ള യാത്രകൾക്ക് 2-ആം ക്ലാസിൽ 10 രൂപ ഈടാക്കും.
കാണുക
വർഗ്ഗം:ചെന്നൈ സബർബൻ റെയിൽവേ
പി. ലീലയുടെ ഗാനങ്ങളുടെ പട്ടിക
പി. ലീല ദക്ഷിണേന്ത്യൻ പിന്നണിഗായികയായിരുന്നു. 1933-ൽ പാലക്കാട് ജില്ലയിലെ ചിറ്റൂരിൽ ജനിച്ചു. ചെമ്പൈ വൈദ്യനാഥ ഭാഗവതരുടെ കീഴിൽ സംഗീതപഠനം നടത്തിയിട്ടുണ്ട്‌. പി. ലീലയുടെ റെക്കോർഡ് ചെയ്യപ്പെട്ടതും കൂടാതെ / അല്ലെങ്കിൽ അവതരിപ്പിച്ചതുമായ ഒരു അപൂർണ്ണമായ ഗാനങ്ങളുടെ പട്ടിക താഴെ കൊടുക്കുന്നു.
അവലംബം
വർഗ്ഗം:ഇന്ത്യൻ ഗായകർ റെക്കോർഡ് ചെയ്ത ഗാനങ്ങളുടെ പട്ടിക
കല്ലറ ഗോപൻ
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രപിന്നണിഗായകർ
അറ്റ്മോസ്ഫിയർ (യൂണിറ്റ്)
അറ്റ്മോസ്ഫിയർ (യൂണിറ്റ്) പ്രമാണ അറ്റ്മോസ്ഫിയർ (ചിഹ്നം: atm) മർദ്ദത്തിന്റെ ഏകകമാണ്. ഇത് 101 325 Pa (1.013 25 bar) എന്ന് നിർണയിച്ചിരിക്കുന്നു. ചിലപ്പോൾ ഇതിനെ അവലംബമായോ പ്രമാണിക മർദ്ദമായോ ഉപയോഗിക്കുന്നു.
മർദ്ദ ഏകകങ്ങളും സമമൂല്യങ്ങളും
A pressure of 1 atm can also be stated as:
കുറ്റാലം കൊട്ടാരം
തെങ്കാശി താലൂക്കിലാണ് തിരുനെൽവേലി ജില്ലയിൽ സ്ഥിതി ചെയ്യുന്ന കൊട്ടാരമാണ് കുറ്റാലം കൊട്ടാരം (குற்றாலம் அரண்மனை).
ചരിത്രം
1882-ൽ തിരുവിതാംകൂർ മഹാരാജാവ് വിശാഖം തിരുനാളാണ് കുറ്റാലം വെള്ളച്ചാട്ടത്തിനടുത്ത് വിശ്രമമന്ദിരമെന്നനിലയിൽ കൊട്ടാരനിർമ്മാണത്തിന്‌ തുടക്കമിട്ടത്. കൊട്ടാരത്തിന്റെ രൂപകല്പനയും നിർമ്മാണമേൽനോട്ടവും നിർവഹിച്ചത് യൂറോപ്യൻ എൻജിനീയർമാരാണ്. ശ്രീമൂലം തിരുനാൾ മഹാരാജാവ് കുറ്റാലം കൊട്ടാരത്തിന്റെ പണി പൂർത്തിയാക്കി. 56.57 ഏക്കർ സ്ഥലത്ത് 2639.98 ചതുരശ്രമീറ്റർ വിസ്തൃതിയുള്ളതാണ് കൊട്ടാരസമുച്ചയം.
അവലംബം
വർഗ്ഗം:സ്മാരകങ്ങൾ വർഗ്ഗം:ഇന്ത്യയിലെ കൊട്ടാരങ്ങൾ വർഗ്ഗം:തമിഴ്‌നാട്ടിലെ കെട്ടിടങ്ങളും നിർമ്മിതികളും
ഡ്യൂറൺ മഡോണ
1435 നും 1438 നും ഇടയിൽ നെതർലാൻഡിഷ് ചിത്രകാരൻ റോജിയർ വാൻ ഡെർ വീഡൻ ഓക്ക് പാനലിൽ ചിത്രീകരിച്ച ഒരു എണ്ണച്ചായാചിത്രമാണ് ഡ്യൂറൺ മഡോണ. ജാൻ വാൻ ഐക്കിന്റെ ഇൻസ് ഹാൾ മഡോണയിൽ നിന്നാണ് ഈ ചിത്രം ഉത്ഭവിച്ചത്. ഇപ്പോൾ ഈ ചിത്രം മാഡ്രിഡിലെ പ്രാഡോയിൽ സംരക്ഷിച്ചിരിക്കുന്നു. സ്വർണ്ണ നിറത്തിലുള്ള നൂൽ കൊണ്ട് അലങ്കരിച്ചിരിക്കുന്ന നീളമുള്ളതും ഒഴുകുന്നതുമായ ചുവന്ന അങ്കി ധരിച്ചുകൊണ്ട് ശാന്തമായി ഇരിക്കുന്ന കന്യാമറിയത്തിന്റെ മടിയിൽ ഇരിക്കുന്ന യേശുവായ കുഞ്ഞിനെയും ചിത്രീകരിച്ചിരിക്കുന്നു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
പാറത്തോട് ഗ്രാമപഞ്ചായത്ത്
കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ കാഞ്ഞിരപ്പള്ളി ബ്ളോക്കിൽ ഇടക്കുന്നം, മുണ്ടക്കയം, കൂവപ്പളളി, കാഞ്ഞിരപ്പള്ളി വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 53.49 ചതുരശ്ര കിലോമീറ്റർ വിസ്തീർണ്ണമുള്ള പാറത്തോട് ഗ്രാമപഞ്ചായത്ത്.
വാർഡുകൾ
പാറത്തോട് ഗ്രാമ പഞ്ചായത്തിൽ ഉൾപ്പെടുന്ന വാർഡുകളാണിവ
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
വിഷ്ണു സീതാറാം സൂക്താങ്കാർ
ഒരു പ്രമുഖ ഇന്റോളജിസ്റ്റും സംസ്കൃതഭാഷാ പണ്ഡിതനുമാണ് '''വി.എസ്. സൂക്താങ്കാർ''' എന്ന വിഷ്ണു സീതാറാം സൂക്താങ്കാർ. ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ട് പ്രസിദ്ധീകരിച്ച മഹാഭാരതത്തിന്റെ ക്രിട്ടിക്കൽ എഡിഷന്റെ എഡിറ്റർ എന്ന നിലയിലാണു ഇദ്ദേഹം പ്രധാനമായും തിരിച്ചറിയപ്പെടുന്നത്. ഭാസനാടകങ്ങളെപ്പറ്റി നിരവധി പ്രബന്ധങ്ങൾ പ്രസിദ്ധീകരിച്ചിട്ടുണ്ട്. സ്വപ്നവാസവദത്തത്തിന്റെ ഒരു പരിഭാഷയും രചിച്ചിട്ടുണ്ട്.
വർഗ്ഗം:സംസ്കൃതപണ്ഡിതർ വർഗ്ഗം:1887-ൽ ജനിച്ചവർ
ഒമോ നദി
തെക്കൻ എത്യോപ്യയിലെ ഒരു പ്രധാന നദിയാണ് ഒമോ. ഒമോ ബോട്ടെഗോ എന്നാണ് പ്രാദേശികമായി ഈ നദി അറിയപ്പെടുന്നത്. പൂർണ്ണമായും എത്യോപ്യയ്ക്കുള്ളിലാണ് ഒമോ ഒഴുകുന്നത്. എത്യോപ്യ- കെനിയ അതിർത്തിയിലുള്ള ടർക്കാന തടാകത്തിലേക്കാണ് ഒമോ ഒഴുകിച്ചേരുന്നത്.
ഉത്തരാധുനികതയും സാഹിത്യവും
ഉത്തരാധുനികതയും കലാസാഹിത്യവും
കലാസാഹിത്യസംബന്ധിയായ വ്യവഹാരങ്ങളിൽ ഉത്തരാധുനികത കൂടുതൽ അംഗീകാരം നേടുകയുണ്ടായി.എഴുപതുകളിലും എൺപതുകളിലും വാസ്തുവിദ്യ, ദൃശ്യകലകൾ, നടനകലകൾ, സംഗീതം എന്നിവയുടെ മണ്ഡലങ്ങളിൽ ഉത്തരാധുനികതയ്ക്ക്‌ വമ്പിച്ച പ്രചാരം ലഭിക്കുകയുണ്ടായി. എൺപതുകളുടെ മധ്യത്തോടെയാണ് വിശാലമായ സാമൂഹികസിദ്ധാന്തത്തിന്റെ വ്യവഹാരങ്ങളിൽ അത് ഒരു സ്ഥിരസാന്നിധ്യമായി മാറുന്നത്. ഉത്തരാധുനികത എന്ന ആശയം സിനിമ, നാടകം, നൃത്തം, സംഗീതം, കല, വാസ്തുവിദ്യ, തത്ത്വശാസ്ത്രം, ദൈവശാസ്ത്രം, മനോവിശ്ലേഷണം, ചരിത്രരചന, ശാസ്ത്രം,എന്നിങ്ങനെ വിവിധ മേഖലകളിലുള്ള പ്രവണതകളെ സൂചിപ്പിക്കുന്ന പ്രമാണവാക്യമായി അംഗീകരിക്കപ്പെട്ടിട്ടുണ്ട്.
സാഹിത്യചർച്ചകളിലാണ് ഉത്തരാധുനികത എന്ന സംജ്ഞ ആദ്യമായി ഗൗരവമുള്ള ഒരു സ്ഥാനം പിടിച്ചുപറ്റിയത്. അമേരിക്കയിൽ വിശേഷിച്ചും ന്യൂയോർക്കിൽ, യുദ്ധാനന്തര കാലഘട്ടത്തിലാണ് ബീറ്റ് റയ്റ്റേഴ്സ് എന്നറിയപ്പെടുന്ന ഒരുപറ്റം യുവഎഴുത്തുകാർ തങ്ങളുടെ സാഹിത്യവൃത്തി ആരംഭിക്കുന്നത്.മെഴ്സേ കണ്ണിങാം, റോബർട്ട് ക്രീലി, എഡ്സോൺ തുടങ്ങിയവരുടെ രചനകളെ ആധാരമാക്കിയാണ് ചാൾസ് ഒൻസെൻ തന്റെ ലേഖനങ്ങളിൽ ഉത്തരാധുനികതയുടെ പിറവിയെക്കുറിച്ച് സംസാരിക്കുന്നത്. ആധുനികതയെ വീണ്ടും വിലയിരുത്തുവാനും പുനർനിർവചിക്കുവാനും ശ്രമിക്കുന്നു എന്ന അർഥത്തിലാണ് ഉത്തരാധുനികത എന്ന പദം പ്രയോഗിക്കപ്പെട്ടത്. വ്യക്തിപരമായ ആവിഷ്കാരത്തിന്റെ ചോദ്യങ്ങളിൽ നിന്ന് എഴുത്തുകാരൻ രചനയുടെ സങ്കീർണതകളെ പ്രശ്നവത്കരിക്കുന്ന ഒരു പുതിയ സാഹിത്യപാരമ്പര്യത്തിന്റെ ആരംഭത്തെ സൂചിപ്പിക്കുന്നതുമായിരുന്നു അത്. യൂറോപ്യൻ ആധുനികതയുടെ കൊളാഷ് സങ്കേതം വീണ്ടും കണ്ടെത്തുവാനും, കാവ്യാത്മകമല്ലാത്ത ആഖ്യാനവസ്തുക്കൾ തന്റെ കവിതകളിൽ നിർലോഭം ഉപയോഗിച്ച എസ്രാപൗണ്ടിന്റെ രചനാരീതിയിലെക്കു മടങ്ങി പോകുവാനും ഉള്ള ശ്രമങ്ങൾ ഇവരുടെ കവിതകളിൽ പ്രകടമായിരുന്നു. ആധുനികതയുടെ പുനർ നിർവചനത്തിനുള്ള ശ്രമം എന്ന അർഥമാണ് ഓൾസൻ അതിനു കല്പിച്ചിരുന്നത്.
അവലംബം
1. സി. ബി. സുധാകരൻ, ഉത്തരാധുനികത -- നവസിദ്ധാന്തങ്ങൾ, (1999)പുറം.13-22, ഡി.സി.ബുക്ക്സ്. കോട്ടയം
വർഗ്ഗം:സാഹിത്യം - അപൂർണ്ണലേഖനങ്ങൾ
ഗവൺമെന്റ് മെഡിക്കൽ കോളേജ്, സിദ്ദിപേട്ട്
തെലങ്കാനയിലെ സിദ്ദിപെട്ടിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് സിദ്ദിപേട്ട് മെഡിക്കൽ കോളേജ്. ഇതിന് 2018 ജനുവരിയിൽ മെഡിക്കൽ കൗൺസിൽ ഓഫ് ഇന്ത്യയുടെ അനുമതി ലഭിച്ചു. കോളേജ് കലോജി നാരായണ റാവു യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു.
ചരിത്രം
2018 ജൂൺ 3 നാണ് കോളേജ് ഉദ്ഘാടനം ചെയ്തത്. റെക്കോർഡ് സമയത്താണ് നിർമാണം പൂർത്തിയാക്കിയത് ( മാസം). എംസിഐ 150 സീറ്റുകൾക്ക് അനുമതി നൽകുകയും അതിന്റെ ആദ്യ അധ്യയന വർഷം 2018-19 ൽ ആരംഭിക്കുകയും ചെയ്തു. 700 കോടി രൂപ ചെലവിൽ 50 ഏക്കറിലാണ് കോളേജും ആശുപത്രിയും നിർമ്മിച്ചിരിക്കുന്നത്.
പുറം കണ്ണികൾ
വർഗ്ഗം:തെലങ്കാനയിലെ മെഡിക്കൽ കോളേജുകൾ
ടെയ്‍ജോ ദേശീയോദ്യാനം
ടെയ്‍ജോ ദേശീയോദ്യാനം (ഫിന്നിഷ്: Teijon kansallispuisto, സ്വീഡിഷ്: Tykö nationalpark) തെക്കുപടിഞ്ഞാറൻ ഫിൻലാൻറിലെ സാലോ മുനിസിപ്പാലിറ്റിയിലെ പെർണിയോ ഭാഗത്തു സ്ഥിതിചെയ്യുന്ന ഒരു ദേശീയോദ്യാനമാണ്. 2015 ജനുവരി 1 നാണ് ഈ ദേശീയോദ്യാനം രൂപീകൃതമായത്. ഇതിൻറെ ആകെ വിസ്തീർണ്ണം 34 ചതുരശ്ര കിലോമീറ്റർ (13 ചതുരശ്ര മൈൽ) ആണ്. സർക്കാർ സ്ഥാപനമായ മെറ്റ്സാഹാല്ലിറ്റസ് ആണ് ദേശീയോദ്യാനത്തിൻറ ഭരണപരമായ കാര്യങ്ങൾ നിർവ്വഹിക്കുന്നത്. തെക്കൻ ഫിൻലാൻറിൽ ഏറെക്കുറേ അപ്രത്യക്ഷമായ ഒരു യൂട്രോഫിക ഫെൻ (ഒരു തരം ചതുപ്പ്) ഇവിടെ നിലനിൽക്കുന്നു. ഇവിടെയുള്ളവനങ്ങളിൽ അധികം പ്രായമാകാത്ത പൈൻ മരങ്ങളാണുള്ളത്. ഏകദേശം 50 കിലോമീറ്റർ (31 മൈൽ) നീളത്തിലുള്ള അടയാളപ്പെടുത്തിയ വഴിത്താര ഈ ദേശീയോദ്യാനത്തിനുള്ളിലുണ്ട്. കിർജാക്കാലയിലെ പഴയൊരു ഇരുമ്പു പണിശാല ഉൾപ്പെടെ ചരിത്രപ്രാധാന്യമുള്ള വ്യവസായ മേഖലകൾ ഈ ഉദ്യാനത്തിൻറെ പരിധിയിലുണ്ട്. 1800 കളിലെ ഇരുമ്പു പണിശാലയുടെ ഭാഗമായുള്ള തടികൊണ്ടുള്ള വീടുകളും മറ്റും ഇവിടെ സ്ഥിതിചെയ്യുന്നു.
ഗാംബാസ്
ഒബ്ജക്റ്റ് ചേർപ്പുകളോടെയുള്ള ബേസിക് പ്രോഗ്രാമിങ് ഭാഷയാണ് ഗാംബാസ്. മൈക്രോസോഫ്റ്റ് വിഷ്വൽ ബേസികിന് സമാനമായി ഓപ്പൺ സോഴ്സിൽ പ്രചാരം നേടിക്കൊണ്ടിരിക്കുന്ന ലളിതമായൊരു പ്രോഗ്രാമിംഗ് ഭാഷയാണിത്. മാത്രമല്ല അതിനോടൊപ്പമുള്ള സംയോജിത വികസന അന്തരീക്ഷവും ഉണ്ട്. ലിനക്സിലും മറ്റ് യുണിക്സ് പോലുള്ള കമ്പ്യൂട്ടർ ഓപ്പറേറ്റിംഗ് സിസ്റ്റങ്ങളിലും പ്രവർത്തിക്കാൻ രൂപകൽപ്പന ചെയ്തിരിക്കുന്നു.
ഗാംബാസ് ഓൾമോസ് മീൻസ് ബേസിക് എന്നതിന്റെ ചുരുക്കപ്പേരാണ് ഗാംബാസ് എന്നത്. സ്പാനിഷ്, ഫ്രഞ്ച്, പോർച്ചുഗീസ് ഭാഷകളിലെ കൊഞ്ച് എന്നർത്ഥം വാക്ക് കൂടിയാണ് ഗാംബസ്, അതിൽ നിന്നാണ് ലോഗോകൾ ഉരുത്തിരിഞ്ഞത്.